Miletić (PSG): Izlasci sujetnih će nas samo ojačati - Politika - Dnevni list Danas\nPočetna » Politika » Miletić (PSG): Izlasci sujetnih će nas samo ojačati\nFunkcioneri Pokreta slobodnih građana o odluci pojedinih članova da napuste Pokret\nMiletić (PSG): Izlasci sujetnih će nas samo ojačati\nFunkcioneri Pokreta slobodnih građana, Petar Miletić i Stefan Simić, demantuju za Danas tvrdnje pojedinih, sada već bivših članova PSG, da je rukovodstvo kršilo Statut, „privatizovalo“ Pokret i donelo „nedemokratske odluke“.\n5Piše: M. Stojanović - M. D. Miljković 16. januara 2020. 11.38 Izmenjeno: 11.40\nTakođe, naši sagovornici poručuju da nije tačan podatak da je PSG nedavno napustilo dvestotinak članova, već da se radi o 96 ljudi.\nKako Danas nezvanično saznaje od izvora u PSG-u, grupa aktivista koja je napustila Pokret i ranije je unutar organizacije pokazivala nezadovoljstvo zbog pojedinih odluka.\nKonkretno, grupa je nakon smene poverenika PSG-a za Beograd započela prikupljanje potpisa za sazivanje vanredne skupštine Pokreta.\nPrema Statutu, takvu inicijativu je neophodno da podrži deset odsto ukupnog članstva.\nKako nisu uspeli da obezbede dovoljan broj potpisa, navodi naš izvor, odlučili su da napuste PSG.\nIzvor Danasa dodaje da je reč o članovima iz Beograda, tačnije 91 od 96 onih koji su napustili PSG je iz glavnog grada.\nPetar Miletić, zamenik predsednika PSG, konstatuje da su „razlozi napuštanja pojedinih članova PSG koje navode puni neistina i zlonamernih poluistina, očigledno u nameri da nanesu štetu organizaciji iz koje izlaze a pozicioniraju se što bolje u one u koje odlaze ili pokušavaju da odu“.\n– Neistine su od broja izašlih iz Pokreta, do kršenja Statuta i političkih razloga. Ovo će ojačati Pokret a ne oslabiti jer nećemo morati da se bavimo neostvarenim ambicijama, nezadovoljstvima položajem u hijerarhiji i sujetama pojedinaca, kaže Miletić.\nStefan Simić, koordinator za Omladinu PSG, ukazuje da „tokom cele godine odlaze i pristižu novi ljudi u Pokret“.\n– Politička organizacija je živa stvar, tako da na dnevnom nivou ima promena. Odlazak jednog čoveka je gubitak, a ovde je reč o 96 ljudi. Organi Pokreta će razmotriti ovu situaciju i pokušati da pronađu rešenje da se ovakve stvari ne dešavaju u budućnosti. Svakako velika lekcija i svi ćemo nešto naučiti iz nje, ocenjuje on.\nSimić ističe: „Koliko sam upoznat, do kršenja Statuta nije došlo.“\n– Video sam da je iznet niz optužbi, ali to ne bih komentarisao. Svako ima pravo da iznosi svoje mišljenje. Da li su te optužbe tačne ili ne, vreme će pokazati, navodi on. Govoreći o planovima PSG-a, sagovornik Danasa poručuje da će se do kraja januara sastati najviši organi Pokreta i doneti odluku da li će PSG učestvovati na predstojećim izborima.\n– Situacija oko izbornih uslova se nije popravila, nije došlo do očekivanih pomaka, tako da je bojkot sada već izvestan. No, da ne prejudiciram odluku Predsedništva, precizira Stefan Simić.\nS druge strane, Lidija Martinović, donedavna članica Predsedništva PSG, izjavila je prekjuče za portal N1 da je „centrali“ Pokreta „kolektivno poslat spisak od 207 članova koji su potpisali da žele da napuste Pokret“.\n– A kasnije smo zamolili kolege da i lično podnesu zahtev za iščlanjenje. Neki su to učinili, ali nisu dobili nikakav odgovor iz Pokreta, dok neki od nas to još nisu lično uradili, kazala je ona.\nMartinović tvrdi i da je „najuže rukovodstvo privatizovalo pokret, a sve odluke donosile su se u tom uskom krugu ljudi“.\n– Smenjivani su neki funkcioneri, bitne informacije skrivane ili selektivno saopštavane, a za neke odluke saznali smo putem medija. Kao član Predsedništva često sam ostajala u manjini, pa nisam uspevala da utičem na donošenje odluka. Nije bilo diskusije sa članstvom, niti su poštovane osnovne demokratske procedure. Uz to, odustalo se od socijaldemokratske ideje kojom smo se vodili od osnivanja, a pokret se okrenuo ka neoliberalnoj politici i to bez dogovora sa članstvom“, rekla je Lidija Martinović.\nNasuprot tome, Pavle Grbović, član Predsedništva PSG, kazao je za TV N1 da je „smenjen poverenik za Beograd, kao i četiri poverenika jer ne žive u Srbiji ili se nisu pojavljivali u Pokretu“.\nOn je poručio i da Pokret nije odustao od „osnovne ideje, odnosno od profilisanja kao socijalno-liberalne organizacije“.\nMartinović je naglasila da izlazak grupe ljudi iz Pokreta ne znači i njihov silazak sa aktivne političke scene.\n„Rešili smo da krenemo u novo političko organizovanje, a okosnica će biti upravo programi resornih odbora koje ćemo ponuditi građanima, inicijativama i drugim partijama. Izlazak na birališta za nas nije opcija, jer je bojkot trenutno jedina alatka da bi se nešto uradilo po pitanju stvaranja uslova za demokratske izbore“, naglasila je sagovornica N1.\nIstorijat i „cepanja“\nPSG je osnovan u maju 2017, potpisom 100 intelektualaca, a za predsednika je izabran bivši zaštitnik građana i predsednički kandidat Saša Janković.\nNa lokalnim izborima u Beogradu održanim u martu 2018.\nPokret je učestvovao na listi čiji nosilac je bio Dragan Đilas, koja je osvojila 26 mandata, od čega je PSG-u pripalo osam. Nakon nekoliko meseci PSG i ostali delovi koalicije su se „politički razišli“.\nU avgustu 2018. osnovan je „Građanski blok 381“, koji su činili PSG, i još neke političke organizacije poput Zelenih.\nJanković je u decembru 2018. objavio da se povlači sa mesta predsednika PSG i Građanskog bloka 381, kao i i iz aktivnog političkog života.\nU januaru 2019. objavljeno je da su kandidati za predsednika Pokreta Aleksandar Olenik i Sergej Trifunović.\nSergej Trifunović je postao lider PSG-a, a deo funkcionera i članova, uključujući Olenika, ubrzo su napustili Pokret.\nOlenik i deo bivših članova PSG osnovali su Građanski demokratski forum.\nNapuštanje Pokreta slobodnih građana, Petar Miletić, Pokret slobodnih građana, Stefan SimićBeograd\nSrbija 21 i LSV uskoro zvanično o izlasku na izbore\nRakić: Razdora u DS-u ima samo u medijima\n16. januara 2020. u 12.17\nPa zar ovi još postoje ?!\n16. januara 2020. u 12.31\nPSG nema plan ni program svoje političke partije. Meni kao građaninu nije jasno koga oni predstavljaju i šta predstavljaju i šta je njihov plan i program?\nRosica Savic kaže:\n16. januara 2020. u 12.41\nIzlasci sujetnih vas nece ojacati ali ispadi Trifunovica vas mogu pokopati!!\n16. januara 2020. u 13.00\nVideli su ljudi sa kim imaju posla pa resili da se povuku dok jos nije kasno.\n16. januara 2020. u 13.26\nLogicno bi bilo svi da izadju na izbore,bojkot nikom nista nece doneti.


Razgovarano o implementaciji projekta „Prilika Plus“ na području BPK Goražde\nNa sastanku sa ministrom za obrazovanje, mlade, nauku, kulturu i sport BPK Goražde\nMinistar za obrazovanje, mlade, nauku, kulturu i sport Bosansko-podrinjskog kantona Goražde Damir Žuga sastao se danas sa koordinatorom za privatni sektor Republičke agencije za razvoj malih i srednjih preduzeća Halkom Basarićem i predstavnikom projekta „Prilika Plus“ Eldinom Sarajlićem.\nTim povodom, na današnjem sastanku razgovorano je o implementaciji projekta „Prilika Plus“ kao dijela podrške Ambasade Švicarske u Bosni i Hercegovini na području Bosansko-podrinjskog kantona Goražde.\nNaime, kao dio strategije razvoja saradnje Ambasada Švicarske u Bosni i Hercegovini pokrenula je projekat „Prilika Plus“ s ciljem unaprjeđenja srednjeg stručnog obrazovanja, kao i dostupnosti obuka za stručno osposobljavanje odraslih u industrijama u kojima postoji potencijal za zapošljavanje.\nCilj ovog projekta je osigurati pristup učenicima stručnih škola obuke koje će ih pripremiti za rad u industrijama kao i unaprijediti institucionalni zakonski okvir po uzoru na međunarodne standarde i trendove.\n„Velika je neophodnost povezivanja škola i kompanija u cilju osiguranja pozicija za praksu i stručno osposobljavanje i usavršavanje odraslih. Mora se raditi na reformama i unaprjeđenju nastavnih planova i programa. Veoma je važno da se nastavnici usavršavaju kako stručno, tako i pedagoški“ – ističe direktorica Pedagoškog zavoda Bosansko-podrinjskog kantona Goražde Dika Makota.\nTakođer, istaknuto je da je za izvođenje praktične nastave, prakse i obuke nastavnika neophodna saradnja sa kompanijama, međunarodnim institucijama i projektima kako bi se ostvarile mogućnosti za opremanje i razvoj kapaciteta za provođenje praktične nastave.\nOno što se očekuje u narednom periodu jeste potpisivanje Memoranduma o razumijevanju između resornog Ministarstva i Ambasade Švicarske u Bosni i Hercegovini.\nPotpisivanje ima za cilj uspostavu radne grupe koja će procijeniti prioritete između javnog i privatnog sektora u oblasti stručnog obrazovanja i obrazovanja odraslih za period 2017-2018. godine.


Predsjednik Slovačke za poštovanje dogovorenih izbjegličkih kvota\nPredsjednik Slovačke Andrej Kiska u vanrednom obraćanju poslanicima slovačkog parlamenta apelovao je danas da Slovačka poštuje jednokratne dogovorene kvote za relokaciju izbjeglica unutar EU i da što prije izbriše negativni utisak koji je ostavila odbijanjem da prihvati izbjeglice sa Bliskog istoka i iz Afrike.\nPovodom najave slovačke vlade da jednostavno neće primiti 802 izbjeglice u okviru dogovorene jednokratne preraspodele, Kiska je naglasio da Slovačke mora da poštuje međunarodne sporazume, dogovore i preuzete obaveze.\n"Više puta sam rekao da po mom mišljenju Slovačka ima kapacitete da pomogne.Da Slovačka ima mogućnosti da primi nekoliko stotina ili nekoliko hiljada ljudi koji bježe od rata. Mislim da bi to bilo prihvatljivo i za većinu naših građana da im tu odluku objasnimo mirno, precizno i zajedno", kazao je Kiska.\nPreama riječima predsjednika Slovačka je ostavila na svijet utisak da izbjeglice jednostavno ne želi.\n"Za većinu ljudi i političkih lidera u Evropi iza ružnog izraza kvote ostao je vidljiv čovek. A iza brojeva u kvotama ljudska bića. Mislim da smo potcijenili tu ljudsku dimenziju, tu emociju. Kada je Slovačka u julu saopštila da neće dobrovoljno primiti 100 ljudi od ukupno 40.000, izgubili smo simpatije u većem dijelu Evrope i izgubili smo razumijevanje za bilo kakav naš racionalni argument", kazao je Kiska.\nZa razliku od predsednika Kiske, stav slovačke vlade u izbjegličkoj krizi pozdravio je predsjednik Češke Miloš Zeman koji je danas kazao da bi i Češka trebalo da tuži EU sudu ukoliko bi većina u EU nametnula nakon ovog jednokratnog dobrovoljnog i neki novi trajni automatski mehanizam relokacije izbjeglica po nacionalnim kvotama.


Vežbe disanja Lare Bubamare: Pravilno usmeravanje vazduha je važno u razvoju govora - Bebac.com\nVežbe disanja - pravilnog usmeravanja strujanja vazduha\nJelena Maljković, defektolog - logoped\nLara Bubamara pokazaće vam u videu nekoliko vežbica koje će vaše dete obožavati, a pri tom će uz ove vežbe naučiti da pravilno usmerava vazdušnu struju. Igre koje deca inače vole da rade, poput duvanja balona od sapunice, duvanje maslačka, pravljenje balončića sa slamčicom i sl. ustvari pomažu deci da usvoje pravila disanja - udah na nos - izdah na usta uz kontrolicanje vazdušne struje što je posebno važno za izgovor glasova S,Z i C.\nLarina mama, čiji glas ćete čuti u videu je defektolog - logoped, a vežbe pokazuje šestogodišnja Lara kako bi vašoj deci bilo zanimljivije da gledaju i oponašaju ono što Lara radi.\nUživajte u igri i javite nam utiske - kako su se vašoj deci dopale ove vežbice? :)\nIdejni tvorac sjajnih vežbica koje će pomoći vašem detetu u razvoju govora je Larina mama Jelena Maljković, defektolog - logoped sa dugogodišnjim iskustvom koje je stekla u radu u vrtiću i Domu zdravlja gde i danas radi. Svoje znanje i stečeno iskustvo Jelena zajedno sa svojom ćerkom Larom, nesebično deli na svom youtube kanalu koji je jedinstven po tome što dete pokazuje vežbe, recituje pesmice i na taj način pomaže svojim vršnjacima da lakše savladaju sve prepreke. Jer, deca najbolje uče od svojih vršnjaka :)\nZa Bebac mama Jelena uskoro pokreće svoj blog na našem portalu, sa ciljem da upozna roditelje sa prevencijom, pravilnom i ranom stimulacijom govorno - jezičkog razvoja. Radujemo se divnoj saradnji sa Jelenom :)\nKoronavirus: Da li bake i deke treba da viđaju bebe i decu?


Fijat zabrinut zbog blokade Korman polja\nBlokada na Korman polju, Kragujevac 18. januar 2011.\nPrema informacijama iz Fiata, italijanska kompanija sa zabrinutošću prati razvoj događaja u Korman polju na kome treba da budu podignuti proizvodni pogoni najvećih i najznačajnijih snabdevača auto delovima za njegovu kompaniju u Kragujevcu.\nVlasnici njiva na Korman polju kod Kragujevca u utorak su nastavili blokadu njiva na kojima treba da se gradi bescarinska industrijska zona za Fiatove snabdevače.\nU ponedeljak je oko 100 meštana sprečilo ulazak geometara koji su trebali da izvrše premer zemljišta, a sutradan se na Korman polju okupilo pedsetak ljudi, bez prisustva policije i geometara koji treba da izvrše merenja.\nNebojša Zdravković, zamenik gradonačelnika Kragujevca i koordinator projekta koji zajednički realizuju Fiat i Vlada Srbije kaže da su istekli svi rokovi za pripremu industrijske zone, zbog čega Fiatovi kooperanti mogu da odustanu od izgradnje svojih fabrika i otvaranja novih radnih mesta u Kragujevcu.\n"Očekujemo da se sprovede odluka države i ulazak Fiatovih kooperanata koji tu treba da počnu izgradnju svojih fabrika jer se radi o nečemu što je imovinski potpuno nesporno. U slučaju da se to ne dogodi u veoma kratkom roku biće ugrožen ostanak Fiatovih kooperanata u kragujevcu", kaže Zdravković.\nDa li će Fiat odustati od investicije u Srbiji\nUgovorom između Republike Srbije i Fiata predviđeno je da se na Korman polju na površini od 67 hektara sagradi industrijska bescarinska zona, za izgradnju fabrika najvećih i najvažnijih Fiatovih kooperanata, ali njeno infrastrukturno urađenje kasni jer privatni vlasnici 82 parcele traže nadoknadu od 4.000 evra po aru umesto 1.000 evra koliko iznosi najnovija ponuda Vlade Srbije.\nMiodrag Filipović, jedan od vlasnika spornih parcela međutim tvrdi da su i te parcele, koje je Zastava otkupila 1978. godine, u njihovom vlasništvu jer ih kragujevačka fabrika automobila duže od 30 godina nije upotrebljavala.\n"Ja znam da je ta zemlja moja. Oni je svojataju da je Zastavina, za to što je Zastava uknjižena, a ja ne smem da se uknjižim jer ako to učinim, tužiće me za nadoknadu", kaže Filipović.\nU Republičkom javnom pravobranilaštvu tvrde da je administrativni prenos vlasništva sa Zastave na Republiku Srbiju nesporan i da su njive koje je Zastava otkupila 1978. godine, sada u državnom posedu.\nUgrožena izgradnja nekoliko novih fabrika\nZoran Vujić iz Gradske uprave za imovinu dokumentuje te navode izvodom iz katastarskih knjiga.\n"Ovo je rešenje iz avgusta meseca 2010. godine, Republičkog geodestskog zavoda kojim se dozvoljava upis u listu nepokretnosti upis prava svojine u korist Republike Srbije", ističe on.\nMilan Urošević, predsednik Inicijativnog odbora za zaštitu prava vlasnika, kaže da građani koji se suprostavljaju početku izgradnje industrijske zone neznaju tačno koje su parcele u vlasništvu Republike Srbije i da se njihovo nezadovoljstvo bazira na arogantnosti republičkih organa koji su uključeni u pripremu za izgradnju industrijske zone.\n"Mi ne znamo koje parcele nisu sporne i koje su zaista u vlasništvu Zastave, a sve i da znamo ne bi im dozvolili da prođu kroz našu privatnu svojinu. Ako oni nas nisu udostojili jednog razgovora o ovom zemljištu, koje je kako kažu, od nacionalnog značaja, zašto bi mi dozvolili da neko prelazi preko naše zemlje i nešto meri", ističe Urošević.\nVlasnicima parcela prošle godine ponuđeno je 350 evra po aru, a poslednja ponuda države je 1.000 evra po aru i tu ponudu prihvatlo je desetak vlasnika.\nMeđu njima su i Dragan Janković i Milan Ranković.\n"Ja sam lično zadovoljan cenom od 1.000 eura koja nam je sada ponuđena. To je realna cena", kaže Janković.\n"Hiljadu evra je odlična ponuda. To je pošteno. Sve preko toga bi možda bilo nepošteno da uzmemo", slaže se Ranković.\nU međuvremenu, Vlada je odustala od dalje ekspropriacije njiva u Korman polju, a najavljeno je da će deo pogona Fiatovih kooperanata biti smešten na prostoru napuštene kasarne Grošnica koja se nalazi u neposrednoj blizini kompanije Fiat automobili Srbija.\nSituacija sa Korman poljem je znatno kompleksnija i u koliko ne bude brzo razrešena mogla bi da ugrozi izgradnju nekoliko novih fabrika i otvaranje bar 2.000 novih radnih mesta.


VLADA SRBIJE: Usvojen drugi paket pomoći za privredu – AGRO VESTI\nHomeOSTALOVLADA SRBIJE: Usvojen drugi paket pomoći za privredu\nVLADA SRBIJE: Usvojen drugi paket pomoći za privredu\n4. августа 2020. agrovesti OSTALO 0\nBEOGRAD – Vlada Srbije usvojila je danas zaključak o drugom paketu pomoći za privredu, sa ciljem ublažavanja ekonomskih posledica nastalih usled bolesti Kovid 19, vredan 66 milijardi dinara. …\nPaket podrazumeva isplatu dva puta po 60 odsto od minimalne zarade, kao i odlaganje poreza i doprinosa na zarade za jedan mesec, saopštila je vladina Kancelarija za saradnju sa medijima posle sednice.\nOve mere počeće odmah da se sprovode, tako da će prvih 155 evra biti uplaćeno na poseban kovid račun poslodavaca do 10. avgusta, dok će druga isplata biti u septembru. Reč je o oko milion i pedeset hiljada zaposlenih u 235.000 privrednih subjekata.\nMikro, mali i srednji privredni subjekti koji su osnovani počev od 16. marta zaključno sa 20. julom, treba da se prijave za korišćenje mera, s obzirom na to da nisu imali pravo na prvi paket pomoći.\nNjima će jednokratno biti isplaćena direktna davanja u septembru u visini od 120 odsto minimalne zarade po zaposlenom. Sve što je potrebno je da do 15. septembra podnesu PPP – PD obrazac na kome će kao datum dospeća poreza i doprinosa staviti 5. januar 2021. godine.\nKada je reč o uslovima za korišćenje mera, poslodavci imaju obavezu da ne smanjuju broj zaposlenih za više od 10% u periodu od tri meseca od isplate poslednjeg direktnog davanja, dakle najkasnije do kraja godine.\nŠto se tiče velikih pravnih lica, koja su tako razvrstana po finansijskim izveštajima za 2018. godinu, biće im isplaćena direktna davanja ukoliko do 15. avgusta dostave spisak lica za koja se ostvaruje pravo na uplatu bespovratnih novčanih sredstava za jun i juli.\nNa njih se primenjuju ista pravila kao i do sada – dobiće 50% minimalne zarade po zaposlenom koji je imao prekid rada od najmanje 15 radnih dana u navedena dva meseca.\nIsplata će se izvršiti na već otvoreni kovid račun i direktna davanja se mogu koristiti isključivo za isplate zarada i naknade zarada zaposlenima. Za novoosnovane privredne subjekte koji žele da koriste mere pomoći biće otvoreni takođe posebni namenski računi.\nPrivredni subjekti su u obavezi da primljena sredstva iskoriste najkasnije do 31. oktobra 2020. godine, a nakon isteka ovog roka namenski računi biće ugašeni, a neutrošena sredstva vraćena u budžet.\nČlanovi vlade usvojili su Nacionalnu strategiju za ostvarivanje prava žrtava i svedoka krivičnih dela za period 2020 – 2025. godine, koja za cilj ima uspostavljanje novog i sveobuhvatnog sistema zaštite i unapređenja prava žrtava i svedoka krivičnih dela u Srbiji. Usvajanjem ovog dokumenta postavljen je jasan strateški put za unapređenje prava žrtava svih krivičnih dela u Republici Srbiji u skladu sa najvišim evropskim standardima.\nSUBOTICA: Vrši se besplatna analiza plodnosti poljoprivrednog zemljišta\nVodič za zakup ili korišćenje državnog poljoprivrednog zemljišta


Intervju sa autorom\tKakvi su Vaši utisci vezani za atmosferu, aktivnost polaznika i komunikaciju tokom seminara?D.K: Atmosfera je bila odlična, polaznici su bili aktivni i zainteresovani i komunikacija je bila vrlo dobra, nadam se da i oni tako misle.\nOpišite nam oblik i način rada, koji ste primenili tokom ovog seminara?D.K: Preovlađivalo je usmeno izlaganje uz diskusiju sa polaznicima, kad god je to bilo moguće. Zatim, bilo je i par vežbi.\nŠta nam možete reći o sadržaju i programu edukacije?D.K: Stručna javnost je imala priliku da se bliže upozna sa sadržajem kursa; ovom prilikom mogu da podsetim da se radi o praktičnim sadržajima sa kojima naši psiholozi nisu imali priliku da se upoznaju tokom studija. Uostalom, zadatak islednika u psihološkom smislu nije human. Dok se psihoterapeut trudi da izvuče ono najbolje iz svog klijenta, islednik radi suprotno, on traži ono loše, patološko, izvitopereno kako bi dobio potrebne informacije.\nKakva je mogućnost praktične primene znanja i veština koje ste ponudili učesnicima seminara?D.K: Za psihologe može biti korisna u svakoj situaciji kada žele da dođu do saznanja o ponašanju klijenta. Dakle, kada je reč o maloletnom delinkventu, alkoholičaru ili nasilniku. Znanje o ponašanju je jedan od elemenata koji je osnova za procene bilo da je reč o socijalnom radu, sudskom procesu ili policijskoj istrazi.\nKako ocenjujete samu organizaciju seminara od strane Centra?D.K: Zaista sam prijatno iznenađen organizacijom koja je bila odlična. Drago mi je da je CPP u mom seminaru prepoznao vrednost koja je bila povod za organizaciju koja je, još jednom podvlačm, bila na najvišem nivou. U nekim drugim prilikama ova dobra organizacija bila bi uobičajena stvar. Međutim, kada se podsetimo u kakvom vremenu živimo, ovo iskustvo je za mene lekovito.\nŠta bi eventualno trebalo promeniti u budućim seminarima iz ove oblasti, i koja je Vaša ocena seminara u celini?D.K: Moja ocena je da je ovo bio jedan vrlo dobar seminar. U budućim seminarima treba više insistirati na učešću polaznika i povećati broj vežbi i primera.\nŠta biste poručili našim kolegama koji se bave/koriste intervjuisanjem osoba u krivičnom postupku u svom radu?D.K: Da su im ova znanja preko potrebna. Naravno da seminar CPP-a nije jedini način da se ona prošire, ali ga preporučujem zato što će njegovim pohađanjem uštedeti vreme i novac koje bi utrošili kada bi se opredelili da samostalno rade na svom stručnom usavršavanju.


Bevanda: Pred Parlamentom uskoro o platama | Visokoin.com\nBevanda: Pred Parlamentom uskoro o platama\nMinistar finansija i trezora BiH Vjekoslav Bevanda izrazio je danas u Sarajevu nadu da će Vijeće ministara i Parlament uskoro razmatrati dokument o politici plata, koji predlaže različite izmjene u toj oblasti.\nBevanda je u odgovoru na poslaničko pitanje poslanika SDS-a u Predstavničkom domu parlamentarne skupštine BiH Aleksandre Pandurević rekao da su u Programu rada Vijeća ministara definisani zakoni koji će biti usvajani u ovoj godini, a među kojima su i oni koji će regulisati sva budžetska trošenja.\nPandurevićeva je na današnjoj sjednici Predstavničkog doma zatražila odgovor od Ministarstva finansija BiH o provođenju zaključka Parlamentarne skupštine BiH koji nalaže izmjene zakona o platama i naknadama u institucijama BiH.\nOna je podsjetila da bi zakonom trebalo regulisati i naknade u upravnim i nadzornim odborima i interresorrnim radnim grupama, jer je utvrđeno da neki od članova tih odbora i grupa primaju godišnje i do 30.000 KM.\n“Kancelarija za reviziju dala je 2013. godine niz preporuka koje se odnose na pitanje regulisanja naknada. Zanima me koje su aktivnosti preduzete u cilju provođenja revizorskih preporuka”, dodala je Pandurevićeva.


RTCG - Radio Televizija Crne Gore - Nacionalni javni servis :: Društvo :: Danilovgrad želi još ulaganja\n09. 12. 2019. 20:50 >> 20:45 0\nOva godina bila je veoma uspješna za Danilovgrad, a urađeno je čak i više od planiranog, poručeno je sa svečane sjednice povodom Dana oslobođenja tog grada. Predsjednica Opštine Zorica Kovačević kazala je da su u lokalnoj samoupravi vodili računa da sve započete projekte privedu kraju, i da neke od značajnih započnu u ovoj godini.\nDanilovgrad je odavno prepoznat po podsticajnom poslovnom okruženju, i nastojaće da održi tu reputaciju. Ulaganja, znače i nova radna mjesta, zato Kovačević najavljuje još olakšica.\n"U narednom periodu dodatno ćemo smanjivati naknade i takse što će uz tekući proces medjunarodne sertifikacije značiti da će Danilovgrad i dalje biti prepoznat na investicionoj mapi Crne Gore", kazala je predsjednica Opštine Danilovgrad.\nA 150 godina od osnivanja Danilovgrada, u lokalnoj samoupravi mogu dočekati s ponosom, kaže Kovačević, jer je taj grad uspostavio finansijsku stabilnost, i postao veliko gradilište.\n"Završena je tenderska procedura za odabir izvza izgradnju bulevara sa četiri kolovozne trake, rekonstrukcija magistralnog puta Danilovgrad Podgorica 25 miliona eura. Počela je rekontrukcija starog puta Danilovgrad do Rogama 3,5 miliona eura. Završena je rekonstrukcija puteva lokalnih u iznosu od 800 hiljada eura", navela je Kovačević.\nU Danilovgradu posebno apostrofiraju izgradnju sistema za prečiščavanje otpadnih voda, vrijednog preko pet miliona eura. I to nije sve.\n"Izgražen je objekata Arome, 1,1 milion eura koji je zaposlio 50-ak ljudi. U toku je izgradnja hiper marketa kompanije VOLI, 4 miliona eura, a planirana je druga faza koja obuhvata benzinsku pumpu, hotela. Otvoriće se novih 104 radna mjesta. Hotel Zeta je dobio novog vlasnika, u toku je izrada idejnog projekta", istakla je Kovačević.\nSa svečane sjednice je poručeno i da će lokalna samouprava i dalje brinuti o najranjivijim kategorijama, te da će pri donošenju odluka uvijek konsultovati i građane.\nNa svečanosti povodom Dana opštine, uručene su i nagrade 9. decembar - nevladinoj organizaciji Rastimo zajedno, Dejanu Savićeviću i profesoru Svetislavu Popoviću.


Beograd (13. april 2018.) - Ministar poljoprivrede, šumarstva i vodoprivrede Branislav Nedimović kaže da je vanredna kontrola pokazala da je paradajz iz uvoza, na čijem pakovanju je pisalo da kora nije za ljudsku upotrebu, apsolutno ispravan. Istakao je da je pokrenuta prekršajna prijava protiv uvoznika koji je načinio grešku.\nNedimović je kazao da će na sajtu ministarstva poljoprivrede biti objavljene sve analize laboratorijske paradajza iz kojih se vidi da je on potpuno ispravan i pogodan za ljudsku upotrebu.\n"Ta stvar koja se desila je greška uvoznika koji je pogrešno deklarisao i zbog toga smo mi pokrenuli prekršajni postupak protiv uvoznika", rekao je Nedimović za RTS.\n"Imamo i jednog našeg inspektora koji je od 4.000 gajbi koje se nalaze u jednom šleperu. Pazite, u jednom šleperu ima 25 tona, dve gajbice su imale sporan naziv i on će biti sankcionisan", ukazao je Nedimović.\nIstakao je da se zbog toga ide u vanrednu kontrolu svih inspektora, kao i da će rezultati te kontrole biti poznati sledeće nedelje.\n"Apsolutno javnost mora da bude u svakom trenutku informisana šta se dešava, bezbednost hrane je jedan od najvećih prioriteta za jednu naciju", naglasio je ministar.\n"Moramo biti svesni situacije kolike su to količine robe, vama se nekada desi na jednom prelazu da vam dođe 50 šlepera, da li možete svaku gajbu da pregledate", rekao je Nedimović.\n:: AgroVizija Portal :: Nedimović: PARADAJZ IZ UVOZA APSOLUTNO ISPRAVAN ::


Posle izglasavanja nepoverenja vladi, bugarska opozicija tvrdoglavo vodi parlament ka kolapsu - 23.06.2022, Sputnik Srbija\nPosle izglasavanja nepoverenja vladi, bugarska opozicija tvrdoglavo vodi parlament ka kolapsu\nBugarska parlamentarna opozicija gura parlament ka potpunom raspadu, piše list Sega nakon što je u sredu Narodna skupština Bugarske izglasala nepoverenje vladi... 23.06.2022, Sputnik Srbija\nPredlog za izglasavanje nepoverenja vladi dala je nekadašnja vladajuća partija GERB, a podržali su ga poslanici drugih opozicionih partija – „Postoji takav narod“, Pokret za prava i slobode i Renesansa.Pojedini predstavnici partije „Postoji takav narod ” glasali su protiv predloga – stranka je nedavno izašla iz vladajuće koalicije, što je i izazvalo napetost u parlamentu i inicijativu da se izglasa nepoverenje.Parlament je takođe prošle nedelje glasao za uklanjanje svog predsedavajućeg, Nikole Minčeva iz vladajuće koalicije „Nastavićemo da se menjamo“.Istovremeno, kopredsedavajući koalicije „Nastavićemo promene”, potpredsednik vlade Asen Vasilev,najavio je dan ranije da se njegova stranka sprema za ponovljene izbore.„Krećemo se ka ponovnim izborima u septembru. Veoma sumnjam da će nova skupštinska većina moći da predloži vladu, jer nisu mogli ni da predlože novog predsednika Narodne skupštine“, rekao je Vasilev posle izglasavanja nepoverenja.Premijer Kiril Petkov jeprethodnog dana zahvalio kolegama na trudu i napomenuo da je vlada pala zbog uticaja nekoliko ljudi koji su delovali iza kulisa, a među kojima su bivši premijer Bojko Borisov i ruska ambasadorka Eleonora Mitrofanova.U partiji "Postoji takav narod" nisu se složili sa izjavom premijera. Ministar regionalnog razvoja Grozdan Karadžov, koji je nedavno podneo ostavku, rekao je danas da vlada nije smenjena zakulisnim radnjama. On je oštro demantovao optužbe partije „Nastavićemo da se menjamo” da je nesavesno radio.„Oni koriste žestoku retoriku, stigmatizuju svakog ko ih na bilo koji način kritikuje, ne prestaju da vređaju. Žele da sve bude onako kako oni žele, ili da ne bude nikako. Tu nije kriva ni mafija, ni saobraćajna policija, ni ruski diktator. Niko im nije kriv. Oni nisu mogli da vladaju i zbog toga su uklonjeni s vlasti“, rekao je Karadžov na bTV.Sada će vlada morati da podnese ostavku, nakon čega će predsednik vladajućoj stranci „Nastavićemo da se menjamo“ dati mandat za formiranje vlade. Ukoliko to ne uradi, mandat će dobiti druga politička snaga, odnosno GERB. Ta stranka je, međutim, već saopštila da neće pokušavati da formira vladu.\nbugarska, parlament, izbori, pad vlade\nBugarska parlamentarna opozicija gura parlament ka potpunom raspadu, piše list Sega nakon što je u sredu Narodna skupština Bugarske izglasala nepoverenje vladi Kirila Petkova.\nPredlog za izglasavanje nepoverenja vladi dala je nekadašnja vladajuća partija GERB, a podržali su ga poslanici drugih opozicionih partija – „Postoji takav narod“, Pokret za prava i slobode i Renesansa.\nPojedini predstavnici partije „Postoji takav narod ” glasali su protiv predloga – stranka je nedavno izašla iz vladajuće koalicije, što je i izazvalo napetost u parlamentu i inicijativu da se izglasa nepoverenje.\nParlament je takođe prošle nedelje glasao za uklanjanje svog predsedavajućeg, Nikole Minčeva iz vladajuće koalicije „Nastavićemo da se menjamo“.\n„Izgleda, međutim, da opozicija gura zakonodavnu vlast ka potpunom kolapsu kako bi pokazala vladi da čak i ako formira novi kabinet ministara, neće moći da radi bez funkcionalnog parlamenta. Tako će doći do vanrednih izbora“, piše list.\nIstovremeno, kopredsedavajući koalicije „Nastavićemo promene”, potpredsednik vlade Asen Vasilev,najavio je dan ranije da se njegova stranka sprema za ponovljene izbore.\n„Krećemo se ka ponovnim izborima u septembru. Veoma sumnjam da će nova skupštinska većina moći da predloži vladu, jer nisu mogli ni da predlože novog predsednika Narodne skupštine“, rekao je Vasilev posle izglasavanja nepoverenja.\nPremijer Kiril Petkov jeprethodnog dana zahvalio kolegama na trudu i napomenuo da je vlada pala zbog uticaja nekoliko ljudi koji su delovali iza kulisa, a među kojima su bivši premijer Bojko Borisov i ruska ambasadorka Eleonora Mitrofanova.\nU partiji "Postoji takav narod" nisu se složili sa izjavom premijera. Ministar regionalnog razvoja Grozdan Karadžov, koji je nedavno podneo ostavku, rekao je danas da vlada nije smenjena zakulisnim radnjama. On je oštro demantovao optužbe partije „Nastavićemo da se menjamo” da je nesavesno radio.\n„Oni koriste žestoku retoriku, stigmatizuju svakog ko ih na bilo koji način kritikuje, ne prestaju da vređaju. Žele da sve bude onako kako oni žele, ili da ne bude nikako. Tu nije kriva ni mafija, ni saobraćajna policija, ni ruski diktator. Niko im nije kriv. Oni nisu mogli da vladaju i zbog toga su uklonjeni s vlasti“, rekao je Karadžov na bTV.\nSada će vlada morati da podnese ostavku, nakon čega će predsednik vladajućoj stranci „Nastavićemo da se menjamo“ dati mandat za formiranje vlade. Ukoliko to ne uradi, mandat će dobiti druga politička snaga, odnosno GERB. Ta stranka je, međutim, već saopštila da neće pokušavati da formira vladu.\nZaharova o „umešanosti“ Rusije u ostavku bugarskog premijera: Nedostaje samo Betmen


Na “Gradini” zaplenjeni zlato i parfemi - Far\nCarinici su na graničnom prelazu “Gradina” kod Dimitrovgrada sprečili krijumčarenje zlatnog nakita i parfema, saopštava Uprava carina.\nNeprijavljeno zlato pronađeno je prilikom detaljne kontrole na ulazu u zemlju automobila bugarskih registarskih oznaka.\nNjime je petoro bugarskih državljana putovalo ka Francuskoj, rekavši da osim ličnog prtljaga nemaju ništa što bi trebalo da se prijavi.\nMeđutim, najpre je u torbici i neseseru jedne putnice pronađen deo neprijavljenog zlatnog nakita, da bi potom i iza, kao i ispod vozačevog sedišta bile pronađene kutija i torbica sa zlatom.\nVrednost preko 30 narukvica, ogrlica minđuša i prstenja, ukupne težine nešto više od 350 grama, procenjena je na preko 800.000 dinara.\nU drugom slučaju koji se desio je prilikom kontrole kamiona pančevačke registracije, koji je iz Turske prevozio tekstilnu robu za uvoznika u Beogradu, pronađeno 40 ženskih i muških parfema poznatih robnih marki.\nIako je vozač kamiona prethodno tvrdio da nema ništa da prijavi, osim već prijavljene tekstilne robe koju prevozi, carinici su u bočnom sanduku za alat pronašli kutije i kese sa 40 krijumčarenih parfema.\nOsim zbog krijumčarenja, vozač će odgovarati i zbog povrede prava intelektualne svojine poznatih brendova „armani“, „versaće“, „pako raban“, „karolina herera“ i drugih, jer se pretpostavlja da je reč o kvalitetnim, ali ipak kopijama parfema ovih proizvođača.\nNa “Gradini” kod Dimitrovgrada sprečeno krijumčarenje oko 600 grama zlatnog nakita Na Gradini zaplenjeno zlato vredno preko 40.000 evra Gradina: Više od pola kilograma zlata i srebra u žitu za kuvanje Sprečeno krijumčarenje pištolja i parfema na granici sa Bugarskom\ncaribrodDimitrovgradGradinaGranični prelazkrijumčarenjeParfemiUprava Carinazlato


Evropska unija nastavlja obnovu mikro i malih biznisa u Obrenovcu – Help – Hilfe zur Selbsthilfe e.V. Misija u Republici Srbiji\nHome > Vesti > Evropska unija nastavlja obnovu mikro i malih biznisa u Obrenovcu\nEvropska unija nastavlja obnovu mikro i malih biznisa u Obrenovcu\nU okviru programa pomoći Evropske unije poplavljenim područjima u Srbiji, organizacija Help je 6. aprila 2017. godine, u Obrenovcu potpisala ugovore o donaciji u opremi sa vlasnicima poljoprivrednih gazdinstava i preduzetnicima kojima se u okviru programa obnavlja oprema oštećena poplavama.\nUgovore o donaciji u opremi za obnovu dohodovnih aktivnosti potpisalo je ukupno 87 korisnika, 38 poljoprivrednika i 49 preduzetnika i to frizeri, kozmetičari, knjigovodstvene buy Windows 10 Professional product Key agencije, restorani, stovarišta i drugi. Ukupna vrednost grantova u opremi za 87 poljoprivrednika i preduzetnika koje Help dodeljuje u okviru druge faze EU programa pomoći poplavljenim područjima u Obrenovcu iznosi oko 150.000,00 evra.\nVrednost dela EU programa koji Help realizuje u Obrenovcu iznosi milion i trista hiljada evra za obnovu i rekonstrukciju 212 domova, 9 montažnih kuća, uključujući osnovni nameštaj i tehniku za montažne kuće, i 218 korisnika pomoći za revitalizaciju dohodovnih aktivnosti.\nDeo programa pomoći Evropske unije poplavljenim područjima u Srbiji koji sprovode organizacije ASB, DRC i Help usmeren je na izgradnju i obnovu privatnih kuća i pomoć mikro i malim preduzećima i poljoprivrednicima.\nProgram pomoći Evropske unije poplavljenim područjima u Srbiji, u vrednosti od 78 miliona evra, finansira Evropska unija iz pretpristupnih fondova IPA. Sredstva su namenjena izgradnji novih domova, obnovi javnih ustanova, privatnih kuća, puteva i obnavljanju privrede i poljoprivredne proizvodnje u 43 opštine koje su najviše pogođene poplavama: Aleksinac, Aranđelovac, Bajina Bašta, Boljevac, Gornji Milanovac, Ivanjica, Jagodina, Kladovo, Knić, Knjaževac, Koceljeva, Kosjerić, Kovačica, Kraljevo, Krupanj, Lazarevac, Loznica, Majdanpek, Mali Zvornik, Medveđa, Negotin, Novi Beograd, Obrenovac, Osečina, Paraćin, Požega, Sjenica, Smederevska Palanka, Surdulica, Svilajnac, Svrljig, Šabac, Šid, Ub, Užice, Valjevo, Vladičin Han i Zaječar.\nSve aktivnosti na terenu sprovode Kancelarija Ujedinjenih nacija za projektne usluge (UNOPS), Organizacija Ujedinjenih nacija za hranu i poljoprivredu (FAO), organizacije HELP, ASB, DRC, Aurstrijska razvojna agencija (ADA) i Svetska Banka – u koordinaciji sa Kancelarijom microsoft10.com Vlade Srbije za pomoć i obnovu poplavljenih područja.


Neobičan prizor iz Sarajeva: Uklonjen parking, ostalo auto - Bportal.ba - Najvažnije vijesti iz BiH\nSudeći po fotografijama koje je portalu Vijesti.ba poslao čitaoc, izvođači radova naišli su na neobičan problem. Naime, uklonjena je skoro cijela betonska površina, osim dijela na kojem je ostao parkiran automobil Volvo.\nOznačeno: parking, sarajevo, volvo\nMatthew Palmer, zamjenika pomoćnika državnog sekretara SAD-a danas boravi u glavnom gradu BiH. Palmera će u zgradi Predsjedništva BiH danas primiti predsjedavajući Milorad Dodik i članovi Predsjedništva BiH Željko Komšić i Šefik Džaferović. Saopćeno je to iz Predsjedništva BiH, bez informacija o temema razgovora sa američkim zvaničnikom. Pretpostavlja se da će biti govora o euroatslanskim […]


Ko je izuzet od karantina pri ulasku u Sloveniju? – Naši u svetu\nObjavljeno 31/08/20 u 15:00\nSrbija se više ne nalazi na crvenoj listi visokorizičnih zemalja, već je pomerena na žutu listu, ali slovenački državljani i stranci sa stalnim ili privremenim boravkom u Sloveniji i uži članovi njihovih porodica prilikom prelaska granice i dalje moraju u 14-dnevni karantin, osim ako nisu u grupi koja je izuzeta od tog pravila, saopštila je danas slovenačka ambasada u Beogradu.\nKako se navodi, karantin nije obavezan za tzv pogranične dnevne i nedeljne radne migrante, koji su u radnom odnosu u jednoj od država članica EU ili drugoj državi šengenskog područja, pri čemu nedeljni moraju da imaju negativan PCR test na korona virus.\nIzuzete su i osobe u privrednom prometu, odnosno u delatnostima koje se prilikom prelaska granice identifikuje dokazima o delatnosti u Republici ili inostranstvu, takođe uz PCR test.\nOd pravila su, uz obavezan test, izuzeti i oni koji pružaju usluge za koje je potvrdu izdalo nadležno ministarstvo, u slučaju kada zbog neizvršenja tih usluga zbog određivanja karantina može doći do veće društvene ili privredne štete.\nU saopstenju stoji da su izuzete i osobe koje imaju dokaz o planiranom zdravstvenom pregledu ili zahvatu u Sloveniji, drugoj državi Evropske unije ili drugoj državi sćengenskog područja, kao i njihovi pratioci u slučaju da su neophodni, a PCR test je obavezan i za ovu grupu.\nMere karantina nisu obavezne ni za one koji prelaze granicu, dnevno ili privremeno, zbog uključenosti u vaspitanje ili obrazovanje, ili naučno istraživanje u Sloveniji, ili inostranstvu, kao ni na njegovi roditelje ili druga lica koje prevozi i vraćaju se preko granice u roku od 24 sata po ulasku.\nIzuzetak su i osobe koje idu na sahranu bližeg srodnika i napuštaju ili se vraćaju u Sloveniju u roku od 24 sata po ulasku, odnosno izlasku i imaju dokaz o datumu i vremenu sahrane.\nOd karantina su izuzeti i oni koji prelaze granicu iz porodičnih razloga zbog održavanja kontakata sa članovima uže porodice i vraćaju se preko granice u roku od 24 sata po ulasku, pri čemu u uže članove porodice spadaju supružnik, vanbračni partner, partner iz sklopljenje ili nesklopljene partnerske veze i razvedeni supružnik ili partner, kome je sudski određena alimentacija, dete (bračno ili vanbračno, usvojenik i dete koje je odlukom nadležnih organa smešteno u porodicu sa namerom usvajanja).\nMera karantina ne odnosi se ni na osobe koje prelaze granicu zbog hitnih i neodložnih ličnih obaveza ili iz hitnih poslovnih razloga i vraćaju se preko granice u najkraće vreme koje je potrebno za izvršenje obaveza, ali ne duže od 48 sati po prelasku granice, uz priložene odgovarajuće dokaze.\nIzuzetak su i profesionalni sportisti, članovi pratećeg tima profesionalnog sportiste, sportski delegati ili sportske sudije koji prelaze granicu zbog učešća na zvaničnom takmičenju međunarodnih sportskih saveza, što dokazuju odgovarajućim dokazom i prilažu negativan rezultat PCR testa.\nMera karantina nije obvezna ni za osobe koje su u Sloveniju dovedene spasilačkim ili sanitetskim vozilom, kao ni za prateće zdravstveno osoblje u tom vozilu, navodi se u saopštenju.\nNapominje se da Slovenija prihvata rezultate PCR testova Instituta za javno zdravlje Srbije dr Milan Jovanović Batut, Institut za virusologiju, vakcine i serume “Torlak”, Gradskog zavoda za javno zdravlje Beograd i Zavoda za biocide i medicinsku ekologiju Beograd.\nSlovenija skinula Srbiju sa “crvene liste” visokorizičnih zemalja i pomerila na žutu\nDevetoro hrvatskih državljana tužilo Austriju zbog zaražavanja koronom\nU Srbiji IZNENAĐUJUĆI broj novoobolelih! Epidemiolozi sa posebnom pažnjom iščekuju sutrašnji dan i početak nove školske godine!


Napredni tim medicinskih stručnjaka Svetske zdravstvene organizacije (SZO) stigao je danas u Kinu kako bi pomogao u istrazi vezanoj za epidemiju korona virusa, izjavio je generalni direktor SZO Tedros Adhanom Gebrejesus u Ženevi.\nTedros, koji je krajem januara posetio Peking kako bi razgovarao sa kineskim predsednikom Si Ðinpingom i kineskim ministrima, vratio se sa sporazumom o slanju međunarodne misije, preneo je Rojters.\nBilo je potrebno gotovo dve nedelje da kineska vlada da zeleno svetlo za dolazak tima, koji, kako je rekao Tedros, ima između 10 i 15 članova.\nU Kini je zabeleženo 40.235 slučajeva zaraženih od koronavirusa i 909 umrlih, kao i 319 slučajeva zaraženih u 24 zemlje, uključujući jednan smrtni slučaj, rekao je on.\nTedros je izrazio zabrinutost zbog izveštaja evropskih vlasti tokom vikenda o širenju virusa sa osobe na osobu koje nisu putovale u Kinu.\nPoslednjih dana videli smo neke slučajeve zaraze kod ljudi koji nisu putovali u Kinu, poput slučajeva prijavljenih u Francuskoj juče i Britaniji danas, rekao je generalni direktor SZO.\n- Otkrivanje ovog malog broja slučajeva može biti iskra koja će izazvati veću vatru - istakao je Tedros i dodao da je za sada to samo varnica i da je naš cilj da je obuzdamo.\nGeneralni direktor SZO je pozvao zemlje da preduzmu mere javnog zdravlja kako bi pomogle u sprečavanju većeg požara i dodao da je to poruka za ceo svet.\n- To je zajednički neprijatelj kojeg možemo da pobedimo samo ako to radimo skladno - naglasio je Tedros.


SPREMA SE HAOS: Nacisti organizuju koncert u centru Beograda! - Naša Borba\nSPREMA SE HAOS: Nacisti organizuju koncert u centru Beograda!\nNacistička organizacija pravi koncert u Beogradu\nNi manje ni više usred glavnog grada neonacistička organizacija poziva svoje istomišljenike na koncertu bendova sa skandaloznim pesma koje šire rasnu, versku i nacionalnu mržnju i netrpeljivost. Sve to u čast osnivača neonacističke međunarodne skinhed mreže „Krv i čast“ koja deluje i u Srbiji.\nPrema plakatu koji se pojavio na pojedinim sajtovima, jer su ove organizacije pa i muzičke grupe zabranjene na društevenim mrežama, koncert je zakazan za subotu, 10. oktobar a skup će se održati na poslednjem spratu zgrade BIGZ-a. Koncert nosi ime „Ian Stuart Memorial“ na kome će nastupiti tri srpska RAC benda „Iz revolta“, „Kristalna noć“ i „Proviđenje“. Za one neupućene, RAC bendovi (Rock Against Communism) „Iz revolta“, „Kristalna noć“ i „Proviđenje“ u svojim pesmama otvoreno veličaju nacističke i fašističke ideje i propagiraju ratne zločince, a sporan je i Jan Stjuart kome prave memorijal. Ovaj Britanac koji je poginuo u saobraćajki 1993. godine je osnivač neonacističke međunarodne skinhed mreže „Krv i čast“ koja deluje i u Srbiji.\nPoklonici Stjuartovog lika i dela, bend „Iz revolta“, pominje se kao jedan od najpopularnijih RAC bendova u Srbiji. Tematike u pesmama variraju od antisemitskih stihova koji govore o svetskoj zaveri Jevreja do veličanja bele rase, Srba, ali pre svega Slovena.\nStihovi poput, „Slavjani jedna krv, jedna vera, sa slovenske zemlje ne odstupaj“ ili „Sunce moje, Kolovrate moj, za večni zavet, za slovenski rod“, te „Jedan narod, jedan put, jedna kultura, slovenski duh“ jasno opredeljuju stavove ovog benda.\nSve njihove demo pesme ukrašene su slikom „Kolovrata“ jednog od simbola „rodnoverja“, što je jedan od modernih naziva za obnovljenu, mnogobožačku, etničku religiju svih Slovena i njeno ponovno upražnjavanje među slovenskim narodima.\nMalo transparentnije fašistički nastrojeni od svojih kolega jeste bend „Proviđenje“ koji svojim pesmama „Bela omladina“, „Konačno rešenje“, „Waffen SS“ i „Snaga rase“ veličaju neonacističke ideje stihovima poput: „Sudbina je u rukama hrabrih ratnika, ponos je u srcu belog čoveka; …Krv i čast, kod pravog Srbina, naš dom jednom biće nebeska Srbija… Crne košulje za napad su spremne, nebeska Srbija“.\nU pesmi „Dimitrije Ljoti“ ovog fašistu otvoreno pozdravljaju nacističkim pozdravom u stihu „Živeo, Zig Heil, Ljotić Dimitrije“.\nNjihovi istomišljenici iz benda „Kristalna noć“ koji sebe nazivaju nacional-socijalističkim bendom i otvoreno veličaju ratne zločince nacističke Nemačke u stihovima: „Godine su prošle od herojske smrti, njegova borba bila je sjajna, hrabrost i srce vodilo je njega beloj rasi veran do kraja, borio se hrabro do samog kraja, zna slobodu videti neće počivaj u miru Rudolf Hess, SS jedinica opet kreće, Svastika u srcu i dignuta ruka, „Živela pobeda“, govorio je glasno radili su svašta prljavi psi predati se neće bilo im je jasno… O, da li znaš za žrtvu ovu, u zaborav ona ne sme pasti, omladina bela slediće primer 46 godina vernosti! ZIG HAJL!“\nOvo je tekst pesme „Rudolf Hess“ posvećene ličnom sekretaru Adolfa Hitlera i osuđenom ratnom zločincu koji je posle smrti postao idol neonacistima.\nPovodom ovog koncerta oglasio se i Savez komunističke omladine Jugoslavije čiji predstavnici objašnjavaju da je organizator pomenutog skupa Klub 28, koji je u praksi paravan za neonacističku „Srpsku divizuju Krv i čast“, čiji su pripadnici svojevremeno formirali u Srbiji zvanično zabranjenu organizaciju, Nacionalni stroj.\n– Brojke 2 i 8 u imenu Kluba 28 predstavljaju drugo i osmo slovo abecede B i H sto su početna slova imena grupacije koju je osnovao Jan Stjuart Donaldson, Blood and Honour, što na engleskom znači Krv i čast (reči koje su predstavljale moto Hitler jugenda). Među organizatorima koncerta i članovima bendova koji treba da nastupe na istom nalaze se brojni ekstremistički izgrednici koji su u više navrata hapšeni zbog nasilničkih i kriminalnih radnji – podsećaju iz SKOJ-a.\n„Zabranite ovaj koncert“\nSavez komunističke omladine Jugoslavije pozvao je javnost da „digne svoj glas protiv održavanja ovog gnusnog koncerta čiji je cilj širenje rasističkih, antisemitskih i ksenofobnih poruka i mržnje“.\n– Zahtevamo od nadležnih organa da u subotu 10. oktobra spreče održavanje koncerta tri rasističke muzičke grupe u organizaciji neonacističke formacije Klub 28.\nNa koncertu se očekuje par stotina neonacista i drugih ultradesničarskih ekstremista iz Srbije i Republike Srpske čijim okupljanjem bi se na najdrskiji način prekršile epidemiološke mere i pospešilo širenje opakog korona virusa – saopštili su iz tog udruženja.\nPrethodni tekstBRUKA: Policajci suspendovani zbog kokarde!\nSledeći tekstŠTA SRBIJA KUPUJE: Lek koji je primio Tramp razvijen ćelijama dobijenim ABORTUSOM!


U Palanci se gradi 16 stanova za izbeglice - BGnekretnine blog\nU Palanci se gradi 16 stanova za izbeglice\nBačka Palanka, Banka za razvoj Saveta Evrope, Fond regionalnog stambenog programa, lokalna samouprava, stambeno naselje „Sinaj“, UNHCR-a\nNovosti 006 Mar 2019\nU stambenom naselju „Sinaj“, pored pravoslavne crkve, u januaru ove godine počela je izgradnja 16 stanova namenjenih izbeglicama.\nGradilište u Ulici Đure Kneževića nedavno su posetili predsednik opštine Bačka Palanka Branislav Šušnica, pomoćnik u Komesarijatu za izbeglice i migracije Republike Srbije Ivan Gerginov, državni sekretar Ministarstva za državnu upravu i lokalnu samoupravu Ivan Bošnjak, kao i predstavnici UNHCR-a u Srbiji.\nU Bačkoj Palanci kažu da se ne zna tačan broj izbeglica s prostora bivše SFRJ jer on varira, ali po nekoj proceni, izbeglica iz Republike Hrvatske, Bosne i Hercegovine i raseljenih s Kosova i Metohije ima oko 400. Zgrade sa 16 stanova biće novi dom za više od 70 ljudi koji su raspadom bivše države ostali bez krova nad glavom. Stanovi će biti gotovi do kraja ove godine, kažu nadležni, a vrednost investicije je gotovo pola miliona evra. Novac je obezbeđen od donatorskog Fonda regionalnog stambenog programa kojim upravlja Banka za razvoj Saveta Evrope.\n– Opština Bačka Palanka obezbedila je zemljište, prateću infrastrukturu, finansiranje projektne dokumentacije i izgradnju sedam parking-mesta na javnoj površini – rekao je, između ostalog, Branislav Šušnica.\nDo sada je lokalna samouprava, u saradnji s Komesarijatom za izbeglice i migracije, podelila ugroženima 26 seoskih domaćinstava u pojedinačnoj vrednosti od po 9.500 evra, zatim malih gruntova od po 1.500 evra, 25 građevinskih paketa u pojedinačnoj vrednosti od po 9.000 evra i 16 montažnih kuća.\nZa trajno zbrinjavanje opština je izdvojila 15 miliona evra, a ove godine planirano je da se s 19 miliona dinara reše problemi izbeglica koji još nisu stambeno zbrinuti.


Nestao Boško Mladenović iz Straže (Foto RTV Puls)\nPo prijavi, u potragu za njim je krenulo stotinak ljudi iz Straže i okolnih mesta, ali do sada nisu uspeli da ga pronađu.\n„Grupa od 50 ljudi, policijske jedinice i civili, kao i grupa planinara krenuli su u potragu za nestalim. Pretražili smo pet kilometara od kuće u kojoj je starac živeo, ali od njega ni traga ni glasa. Tražili smo svugde, ali nažalost još uvek nismo pronašli nikakav trag“, kazao je Hašani.\nZa nestalim Boškom se traga već 11 dana, a kako su komšije potvrdile, on je bio narušenog zdravlja, mada se poslednjih meseci, kako ističu, dobro osećao.\nOn je do nestanka boravio u kontejneru sa bolesnim sinom Novicom, a pre četiri godine u požaru izgorela im je kuća.


Jasmina Beganović 08 decembar 2017\nU skladu sa Nacionalnim planom zapošljavanja, program javnih radova namenjen je angažovanju teže zapošljivih lica i lica u stanju socijalne potrebe. Cilj programa je očuvanje i unapređenje radnih sposobnosti nezaposleni, kao i ostvarivanje određenog društvenog interesa u lokalnim zajednicama u kojima se program sprovodi.\nU skladu sa raspoloživim sredstvima, maksimalna dužina trajanja javnog rada je četiri meseca. Javni radovi se mogu sprovoditi u oblastima socijalnih i humanitarnih delatnosti, održavanja i obnavljanja infrastrukture, zaštite životne sredine i prirode, dok će osobe sa invaliditetom javne radove sprvoditi isključivo u oblasti kulturnih delatnosti.\nOdluka o odobravanju sredstava za sprovođenje javnog rada biće doneta na osnovu rang liste a nakon ispunjenosti uslova Javnog konkursa i bodovanja podnete prijave, odnosno predložene dokumentacije poslodavca – izvođača radova od strane predsednika opštine Prijepolje, u roku od 30 dana od dana isteka javnog konkursa. Prijave koje ispunjavaju uslove Javnog konkursa, a po kojima nije pozitivno odlučeno u Javnom konkursu,mogu ponovo biti uzete u razmatranje, ukoliko se za to steknu uslovi.


Insajder | Šarović i Borenović predstavili plan za deblokadu Parlamenta BiH - devet poslanika sve koči!\nŠarović i Borenović predstavili plan za deblokadu Parlamenta BiH - devet poslanika sve koči!\nPredsjednici SDS-a i PDP-a te poslanici tih stranaka u Predstavničkom domu Parlamentarne skupštine BiH, Mirko Šarović i Branislav Borenović, obratili su se medijima povodom inicijative za izmjene Poslovnika o radu, a koje bi trebale omogućiti normalan rad ovog organa državne zakonodavne vlasti.\nŠarović je rekao da su SDS i PDP pokrenuli inicijativu za izmjenu Poslovnika o radu Predstavničkog doma Parlamentarne skupštine BiH, a koje bi trebale dovesti do deblokiranja rada ovog doma.\n- Smatramo da je naša inicijativa legitimna i ozakonjena i da ima za cilj omogućiti normalno funkcionisanje Predstavničkog doma PSBiH. Vjerujemo da ćemo uspjeti u ovoj inicijativi koja je i legitimna i društveno opravdana - rekao je Šarović.\nIstakao je da ekonomija u BiH trpi zbog nerada Parlamentarne skupštine BiH jer mnogobrojni sporazumi stoje na čekanju.\n- Mislim da ćemo uspjeti osigurati i podršku drugih stranaka. Za sada je 14 poslanika potpisalo ovu inicijativu, a tek smo počeli s prikupljanjem potpisa - kazao je Šarović.\nOn je rekao da se izmjene Poslovnika o radu Predstavničkog doma PSBiH odnose na omogućavanje formiranja stalnih parlamentarnih tijela, odnosno komisija, bez kojih nije moguće normalno funkcionisanje državnog organa zakonodavne vlasti.\nObjasnio je da je suština u tome da članove komisija, ako stranke ne mogu postići dogovor, bira Kolegijum Prestavničkog doma PSBiH, a ukoliko ni tu ne bude dogovora onda da komisije formiraju stranke koje su spremne delegirati svoje poslanike u radna tijela.\nOn smatra da će vanredna sjednica Predstavničkog doma PSBiH vjerovatno biti zakazana iduće sedmice, a da će se početkom sedmice definitivno znati precizan datum. Na pitanje da li imaju pozitivan signal iz SDA, Šarović je kazao da očekuje pozitivan signal od svih stranaka koje žele da rade.\nPredsjednik PDP-a Branislav Borenović rekao je da je krajnje vrijeme da stranke reaguju jer se već godinu dana čeka konstituisanje Predstavničkog doma PSBiH koji je blokiran.\n- Komisije imaju veliki značaj u PSBiH. Mnogo veći nego u drugim parlamentima u Bosni i Hercegovini - kazao je Borenović.\nKako kaže, ovim prijedlogom omogućilo bi se formiranje parlamentarnih komisija dodajući da je krajnje vrijeme da profunkcioniše Predstavnički dom PSBiH jer preko 300 tačaka čeka da taj organ zakonodavne vlasti počne s radom.\n- Tu je i budžet za 2019. godinu. Želimo poslati poruku da je jako važno da Predstavnički dom PSBiH radi u normalnom kapacitetu. Želimo da se ovako nešto uradi i u Domu naroda PSBiH. Jako je loše, besmisleno i štetno za cijelu BiH da Parlamentarna skupština BiH ne funkcioniše. Zbog devet poslanika u Predstavničkom domu ne funkcioniše Parlamentarna skupština BiH rekao je Borenović.\nLicemjernim je ocijenio situaciju u kojoj parlamentarci primaju platu i putuju po konferencijama, a u isto vrijeme blokiraju rad Parlamentarne skupštine BiH. Novinarima je rekao da svoje potpise na inicijativu nisu stavili SDA, HDZ BiH i SNSD, ali da to ne znači da se neki možda neće predomisliti.\nBranislav Borenović Mirko Šarović Parlamentarna skupština BiH


Pokušaj SAD da reformišu UN bez Rusije osuđen na propast - Sputnjik Srbija\n12:57 08 Decembar 2019\nPokušaj SAD da reformišu UN bez Rusije osuđen na propast\n21:25 17.09.2017 (osveženo 22:49 17.09.2017) Preuzmite kraći link\nAmerički predsednik Donald Tramp preuzeo je na sebe još jedan džinovski projekat – ovog puta da reformiše, ni manje ni više, nego Ujedinjene nacije, iako su šanse da se to dogodi veoma male, piše ruski portal „Vzgljad“.\nKako se navodi, iz Bele kuće je saopšteno da će o tom pitanju Tramp već sutra održati sastanak sa svetskim liderima, ali tom susretu će prisustvovati samo oni koji su spremni da tu deklaraciju i potpišu.\nNaime, taj dokument sastoji se iz deset stavki, a prevashodno se tiče strukturalnih izmena, zatim smanjenja duplih funkcija, kao i ograničavanja pojedinih organa UN.\nMoskva možda neće potpisati američku deklaraciju o UN\nTim povodom oglasila se i ambasadorka SAD pri UN Niki Hejli, koja je rekla da će američku deklaraciju podržati 120 zemalja.\nIstovremeno, poziv američkog predsednika na sastanak ruski lider Vladimir Putin još uvek nije dobio, što znači da bi reformu UN Amerikanci želeli da sprovedu bez učešća Rusije iako je upravo Rusija jedan od osnivača te međunarodne organizacije, ocenjuje „Vzgljad“.\nKada je reč o Rusiji, portal podseća da je njen predstavnik pri UN Vasilij Nebenzja rekao da Rusija najverovatnije neće potpisati predloženi dokument jer, kako je objasnio, za povećanje efikasnosti UN nije dovoljno usvojiti deklaraciju, već sprovesti detaljne međuvladine pregovore.\nSa tim stavom saglasni su i predstavnici Saveta federacije Rusije, dok zamenik Komiteta za međunarodne odnose Gornjeg doma ruskog parlamenta Konstantin Kosačov kaže da bi Tramp umesto sklapanja „tajnih koalicija“ trebalo da organizuje konsultacije sa realnim partnerima iz Saveta bezbednosti, ali i da prizna greške koje su Amerikanci načinili, počev od Jugoslavije, Iraka, pa sve do Sirije.\nreforma, UN, SAD, Rusija\n08/12 12:56Mini SSSR: Kako je formiran savez Rusije i Belorusije


Svet Autor:Slobodna Evropa02. maj. 202117:58\nSeverna Koreja je u nedelju ocenila američku diplomatiju “lažnom“ i odbila ponudu za pregovore s Vašingtonom, objavila je službena severnokorejska novinska agencija KCNA. Ova izjava dolazi nakon što je američka administracija saopštila da je predsednik SAD-a Džo Bajden za “otvorenu diplomatiju“ sa Severnom Korejom u vezi sa denuklearizacijom.\nDiplomatija je sastavila za SAD “lažni dokument“, koji treba “da prikrije njihove neprijateljske čine“, ističe se u saopštenju severnokorejskog Ministarstva spoljnih poslova.\nSatelitski snimci otkrivaju nuklearnu tajnu Severne Koreje\nUjedno se upozorava Bajden da je svojim “zastarelim” stavom prema ovoj državi načinio “veliku grešku“.\nU odvojenoj izjavi, koju je takođe objavila agencija KCNA, Ministarstvo je optužilo američkog predsednika da je uvredio severnokorejskog lidera Kima Džong-una, dodajući: “Dovoljno smo upozoravali SAD da može da shvati da će pretrpeti štetu ako nas provocira.“\nU sredu je Džo Bajden rekao u Kongresu da će „diplomatijom i oštrim odvraćanjem“ ograničiti nuklearne ambicije Pjongjanga.\nAmerička politika prema Severnoj Koreji biće „odmerena, praktična i otvorena diplomatiji“, rekla je u petak novinarima Džen Psaki, portparolka Bele kuće.\n„Naš cilj je i dalje potpuna denuklearizacija Korejskog poluostrva“, dodala je.\nZauzimajući se za „realan pristup“ posredstvom diplomacije, u dogovoru sa Južnom Korejom i sa Japanom, nije rekla ništa o mogućim inicijativama koje se spremaju, ogradivši se od prošlih administracija.\n„Naša politika neće biti usmerena na traženje velikog dogovora“, istaknula je, jasno naznačivši promenu smera u odnosu na politiku Donalda Trampa.\n„Ali isto tako se neće oslanjati na stratešku strpljivost“, dodala je, smerajući na pojam koji se koristio u mandatu Baraka Obame.\nJužnokorejski predsednik Mun Čung-in pozvao je 21. aprila američkog predsednika Džoa Bajdena da počne pregovore s Pjongjangom.\n„Za obe vlade je najvažnije da su spremne na dijalog i da što pre sednu zajedno“, rekao je Mun koji se 21. maja treba sastati s američkim predsednikom u Beloj kući.\nPregovori SAD-a i Severne Koreje su u zastoju nakon neuspeha drugog sastanka na vrhu na kome su učestvovali Donald Tramp i Kim Džong-un u Hanoju, u februaru 2019. a Pjongjang je nastavio svoje raketne probe.\nDžo BajdenpregovoriSADSeverna Koreja


Ekskluzivno, Filip Korać naredio nerede: “Škaljarci” organizovali krvavi rat među Grobarima – Borba\nIza nereda koji su nastali na utakmici Zvezda-Partizan na stadionu JNA, stoji kriminalni “Škaljarski klan”, piše beogradska štampa.\n“Večernje novosti” pišu da iza svega stoji Filip Korać, vođa klana “Škaljarci”, i nasljednik Luke Bojovića.\nOn je, piše list, plan za izazivanje nereda skovao u jednom zagrebačkom hotelu, a prema indicijama koje su dio istrage, Korać je sa izvjesnim hercegovačkim kriminalcem i preduzetnikom dogovorio sve detalje akcije koja je podrazumijevala i “premještanje nereda na ulice Beograda”.\nOni su u Srbiju ušli 12. decembra i bili su smješteni u poznatom hotelu u širem centru Beograda, a cio njihov put, angažovanje, kao i troškove, platio je, prema operativnim podacima, Filip Korać.\nFilip Korać važi za prvog operativca Luke Bojovića, koji kontrolišete njegove poslove i u Crnoj Gori. Žestok rat u podzemlju poslednjih godina, stalno ubijanje i oprez, a posebno likvidacija Bojovićevog i Koraćevog najvjernijeg prijatelja Radeta Rakonjca u Beogradu u aprilu 2014. bio je povod za Koraćevo bekstvo iz Srbije. Spekulisalo se da je on sledeća meta ubica. Korać se zbog toga bukvalno preselio u Holandiju, tamo je širio poslove, stvorio jake kontakte i odatle upravljao klanom u Srbiji i Crnoj Gori. U Holandiji je, poslednji put, Korać viđan u društvu Ivana Adrovca, osobe koja se dovodi u vezu sa pokušajem ubistva Milana Beka u novembru 2014.


Sistem e-faktura ubrzava poslovanje, koje novine donosi za privredu\n13 Apr 2022, 10:51 Beograd rts Elena Marjanović\nOd 1. maja se, osim potpunog prelaska na e-fiskalizaciju u izdavanju računa, prelazi i na e-fakturu u trgovanju među preduzećima u javnom sektoru, i privatnika koji sa njima posluju. Najveća novina je trenutni povraćaj PDV-a što je privreda odavno tražila. S druge strane, država dobija potpuni uvid u promet roba i usluga. Slavica Savičić, državni sekretar u Ministarstvu finansija kaže za RTS da je namera bila da se privredi omogući brže funkcionisanje, brži protok informacija i transparentnost.\nSlavica Savičić je gostujući u Dnevniku RTS-a izjavila da je u ponedeljak bila prva uspešna verifikacija e-fakture kroz produkcionu verziju sistema.\n"Ulazimo u završnu fazu. Od 1. maja počinje obavezna primena Zakona, bar za javni sektor, pa smo se potrudili da produkciona verzija bude pre. Trenutno imamo preko 1.700 korisnika", navodi Savičićeva.\nObaveza je, dodaje, nametnuta pre svega državi.\n"Privatni sektor mora izdati fakturu javnom sektoru od 1. maja. Nakon toga od 1. jula kreće privatni sektor i da čuva i da prima fakture, i od 1. januara 2023. godine svi bi trebalo da budu na sistemu", dodaje Savičićeva.\nPrema njenim rečima, preko 10.500 korisnika javnih sredstava će morati da bude na sistemu – državne institucije i javna preduzeća.\n"Što se tiče licenci, to je u vezi sa Zakonom o računovodstvu. Mi smo sve vreme u komunikaciji sa relevantnim savezima računovođa i revizora", kaže Savičićeva.\nNajbitnije je za privredu, napominje, da je to besplatna platforma u Ministarstvu finansija.\n"Ako neki privatni subjekat oseti da ne može da savlada ili mu treba podrška, može angažovati informacionog posrednika. Baza je u Ministarstvu finansija, ono će rukovoditi bazom i biti odgovorno za funkcionisanje i poverljivost i čuvanje podataka koji su u sistemu e-faktura", navodi Savičićeva.\nNamera je bila da se privredi omogući brže funkcionisanje, brži protok informacija, transparentnost, brži povraćaj PDV-a, da sve bude na korist i privredi i državi.\n5 Apr 2022, 11:22\nJoš danas privrednici mogu da se prijave na portalu Poreske uprave za subvencije od 100 evra po fiskalnom uređaju i po prodajnom…\nInflacija u vrtlogu rata, rast cena hrane najviše uticao na kućni budžet\n9 Mar 2022, 9:19\nPo tradiciji, januar je najkritičniji mesec za kućni budžet. I taman smo mislili da će nam februar doneti olakšanje, kad…\nAIK banka kupila Sberbanku\n28 Feb 2022, 11:14\nAIK banka saopštila je da je dobila saglasnost Narodne banke Srbije i nadležnih regulatornih tela, čime je ispunila sve…


Mašić za BHRT: Izvršiti kontrolu transfera novca iz zemalja iz kojih dolaze migranti – Klik Jajce\nMašić za BHRT: Izvršiti kontrolu transfera novca iz zemalja iz kojih dolaze migranti\nU Bihaću je danas, usvajanjem nekoliko zaključaka, završena sjednica Komisije za sigurnost Parlamenta Federacije Bosne i Hercegovine. Kako je za “BHT1 uživo” kazao predsjednik Komisije Damir Mašić, radi se o zaključcima koji se odnose na ličnu i imovinsku sigurnost građana Federacije BiH, a koji će biti proslijeđeni na usvajanje Federalnom parlamentu.\n“Prije svega očekujemo od sigurnosnih agencija na svim nivoima da se uspostavi učinkovit sistem koordinacije. Pored toga, tražili smo od svih policijskih agencija da u sklopu svojih nadležnosti pojačaju aktivnosti na utvrđivanju identiteta migranata koji se zateknu i kontrolišu na toj teritoriji. Također smo tražili da Predstavnički dom Parlamenta FBiH od Evropske komsije, odnosno IOM-a i UNHCR-a, zahtijeva da kontejnere koji se nalaze u Biri, a koji još uvijek nisu stavljeni na raspolaganje institucijama BiH, da se to što prije uradi”, rekao je Mašić.\nOn je kazao da je sa sjednice zatraženo da Predstavnički dom Parlamenta Federacije uputi zahtjev zakonodavnim organima na svim nivoima za hitno postupanje u izradi izmjena zakonske legislative koja uopšte nije prilagođena trenutnim uslovima i koja bi omogućila efikasnije postupanje.\n“Također smo tražili hitno osiguravanje dodatnih smještajnih kapaciteta, tj. privremenih prihvatnih centara, prije svega u područjima na teritoriji Bosne i Hercegovine koja do sada, nažalost, apsolutno nisu snosila teret migrantske krize. Da budem potpuno precizan, mislimo na područje i prostor Republike Srpske”, kazao je Mašić.\nPrema njegovim riječima, posljednji zaključak odnosi se na to da Parlament Federacije Bosne i Hercegovine pozove nadležne agencije da se izvrši kontrola svih novčanih tokova koji se odnose na transfere novca koji dolazi u Bosnu i Hercegovinu, uglavnom putem Western Uniona, iz onih država iz kojih potiču migranti koji borave u BiH.\nDogovoreno je i da će biti upućena inicijativa da Parlament Federacije BiH održi hitnu tematsku sjednicu na kojoj bi ponovo razmatrali i sigurnosni i humanitani aspekt migrantske krize.\nThe post Mašić za BHRT: Izvršiti kontrolu transfera novca iz zemalja iz kojih dolaze migranti appeared first on Jajce Online.\nRelated Topics:BHRTdolazefeaturedizvršitiJajce OnlinekojihkontroluMašićmigrantinovcatransferazemalja\nNarod i pravda Jajce: Pominjete i napadate nas redovno, ali bez argumenata!\nVrijeme je isteklo. Molimo osvježite i unesite CAPTCHA vrijednost. + 4 = 13


U Srbiji posedovanje licence nije potrebno, iako je predviđeno Zakonom o bezbednosti saobraćaja, jer još nije donet podzakonski akt koji bi trebalo bliže da reguliše izdavanje ove licence, piše sajt Klik do posla.\n- Za sada polaganje za licencu vrši se u zemljama članicama EU, najčešće u Sloveniji. Dobijanjem Licence i EUROCOD 95 zainteresovani stiču uslov za dobijanje radne vize u zemljama EU – kaže Spasić.\nNeđo Mandić, predsednik Poslovnog udruženja „Međunarodni transport“ kaže da vozačka dozvola nije jedini uslov.\n- Obavljanje posla profesionalnog vozača ne podrazumeva samo upravljanje vozilom, već i različita znanja i veštine koje su neophodne da bi vozač mogao svoj posao da obavlja efikasno. Ta znanja i veštine vozači jedino mogu da steknu praksom kod poslodavca jer obrazovni sistem u Srbiji nije prilagođen potrebama transportnog tržišta. Kako danas Srbija praktično ne školuje vozače koji mogu odmah po završetku školovanja da obavljaju posao vozača u međunarodnom prevozu tereta, prevoznici praktično i ne dobijaju gotove profesionalne vozače već su primorani sami da ih obučavaju što iziskuje mnogo vremena i novca – kaže on.\nTatjana Ivanović, konsultant, kaže da je zahtevani nivo znanja i veština za obavljanje posla vozača danas veći nego ranije, a zahtevi se u kontinuitetu uvećavaju.\n- Osim veštine upravljanja vozilom, od današnjeg vozača se očekuje da poznaje ekonomsko okruženje drumskog prevoza i organizaciju tržišta, tehničke standarde, pravila pristupa tržištu, prava i obaveze koje proizilaze iz ugovora o prevozu, dokumenta koja prate vozilo, vozača i teret, carinske postupke i procedure, pravila o radnom vremenu i vremenima upravljanja, pauza i odmora vozača, načine plaćanja taksi, putarina.. - priča Ivanović.\nKakva još znanja mora da poseduje vozač kamiona u modernom transportu, pročitajte na sajtu Klik do posla.\nBonus video: Pogledajte kako nas vara AUTOMAFIJA


Dodik i Erdogan potpisuju sporazum o autoputu - Biznis Info\nDodik i Erdogan potpisuju sporazum o autoputu\nBy BiznisInfo on\t 12/02/2021 Investicije\nSporazum Savjeta ministara i Vlade Turske o saradnji na infrastrukturnim i građevinskim projektima, kojim će biti obuhvaćen i projekat izgradnje autoputa Beograd-Sarajevo-Beograd, planirano je da 16. marta u Ankari potpišu predsjedavajući Predsjedništva BiH Milorad Dodik i predsjednik Turske Recep Tayyip Erdogan, saopšteno je danas iz Ministarstva komunikacija i transporta BiH.\nO nastavku i ubrzavanju realizacije projekta izgradnje autoputa Beograd-Sarajevo-Beograd danas su u Sarajevu razgovarali ministar komunikacija i transporta Vojin Mitrović i ambasador Turske u BiH Haldun Koč.\nKoč je potcrtao da Turska i dalje u potpunosti stoji iza obećanja da će podržati projekat izgradnje auto-puta i brze saobraćajnice koja će povezivati glavne gradove BiH i Srbije, što dokazuje i najavljeno potpisivanje sporazuma Dodika i Erdogana.\nMitrović se još jednom zahvalio turskom ambasadoru na podršci za ovaj projekat, ističući da je izgradnja autoputa veoma značajna kako za odnose BiH, Srbije i Turske tako i za bolju povezanost i privredni razvoj cijelog regiona.\nIzražavajući zadovoljstvo zbog činjenice da se ubrzano radi na izgradnji dionice auto-puta od Kuzmina do Bijeljine, Mitrović je naglasio da će Ministarstvo komunikacija i transporta nastojati da ukloni sve administrativne prepreke kako bi otpočela i gradnja autoputa od Bijeljine do Sarajeva, kao i brze saobraćajnice od Sarajeva do Višegrada i graničnog prelaza sa Srbijom.\nSagovornici su razgovarali i o Koridoru 5C, mogućnosti što skorijeg potpisivanja sporazuma o uzajamnom priznavanju i zamjeni vozačkih dozvola između Vijeća ministara i Vlade Turske, kao i semoranduma o razumijevanju između Direkcije za civilno vazduhoplovstvo BiH i Generalne direkcije za civilno vazduhoplovstvo Turske, navedeno je u saopštenju.


Home / VESTI / Završeni projekti / SISTEM RANOG UPOZORAVANJA\nKoordinator projekta: mr Danijel Pantić\nAsistent na projektu: Dragana Aleksandrić\nEksperti EPuS-a sproveli su istraživanje ''Izazovi u sprovođenju reformi: godinu dana posle pobede demokratije'' koje je prezentovano u godišnjem izveštaju ''Sistema ranog upozoravanja'' Programa razvoja Ujedinjenih nacija, UNDP. Istraživanje obuhvata vremenski period: juli 2000-oktobar 2001, uključujući poslednja tri meseca prethodnog režima (VII-IX 2000), tri meseca kohabitacije (IX-XII) kao i period demokratske konsolidacije novih vlasti (I-X.2001). Publikacija je sačinjena na osnovu osam sukcesivnih istraživanja javnog mnenja na području Srbije koja je obavio CPIJM/IDN i analize EPuS-ovog tima eksperata u oblastima:\nPOLITIČKO JAVNO MNENJE - Početna nerealno visoka očekivanja vremenom su zamenjena obnovljenim optimizmom i pojavom novog realizma; potencijalni destabilizatori demokratskih procesa su frustriranost građanstva zbog ekonomskog položaja i životnog standarda kao i spor prelazak na tržišnu ekonomiju i nedostatak rezultata u borbi protiv kriminala.\nETNIČKI ODNOS I- Analiza pokazuje da su zadovoljavajući etnički odnosi na lokalnom i regionalnom nivou praćeni sa aktivnijom i pozitivnom politikom prema nacionalnim manjinama od strane nove vlade. Veliki broj građana (uključujući Mađare i Bošnjake) izražava zadovoljstvo sa etničkim odnosima u zemlji, izuzimajući situaciju na jugu Srbije, Kosovu i Crnoj Gori; 2/3 građana smatra da je saradnja sa međunarodnom zajednicom neophodna za rešavanje problema na jugu Srbije;\nMAKROEKONOMSKA I FINANSIJSKA STABILNOST - Povratak Jugoslavije u većinu međunarodnih finansijskih institucija i obnova ekonomske saradnje sa većinom zemalja, liberalizacija cena i spoljne trgovine, regulisanje poreskog sistema i javnih finansija ipak nisu dovoljan preduslov za dugoročna finansijska ulaganja neophodna za ekonomski razvoj.\nZAPOSLENOST, TRŽIŠTE RADA I SIVA EKONOMIJA - nastavlja se trend porasta nezaposlenosti u društvenom sektoru; milion građana je uključeno u sivu ekonomiju većinom iz urbanih domaćinstava; očekuje se liberalizacija tržišta rada nakon usvajanja zakona o radu.\nSOCIJALNOEKONOMSKA STABILNOST - Uprkos stabilnom porastu plata, penzija, socijalnih davanja ali i cena (potrošnja u urbanim domaćinstvima veća za 1/3), 80% građana je nezadovoljno svojim životnim standardom. Broj anketiranih koji predviđa soijalne nemire i štrajkove dostigao je nivo iz perioda pred oktobar 2000 godine.\nKRIMINAL I KORUPCIJA - Uprkos novih zakonskih akata (poreski sistem, zakon o ekstra profitu, priprema zakona o javnim nabavkama i zakona o krivičnom postupku), i saradnji sa Haškim tribunalom, većina građana nije zadovoljan rezultatima Vlade u suzbijanju kriminala i korupcije: 46% građana smatra da nema promena, 26% da je situacija gora nego u vreme Miloševića a 18% ispitanih izražava zadovoljstvo postignutim.


Film „About time“: Stereotipi o muškim i ženskim ulogama\nMeđutim, da budemo realni, prema ranim stavovima feminističkih terapeutkinja kao što je Peggy Papp, za razliku od ženskog, muški osećaj selfa zasniva se prvenstveno na postignuću umesto na ličnim odnosima; prema tome, davanje drugima nije deo njihove slike o sebi kao što je to slučaj kod žena. Umesto toga njihova slika o sebi povezana je sa delanjem. Mada muškarce zanima da budu supruzi i očevi, njihova definicija muškosti pretežno proizilazi iz njihovih uloga van porodice i iz njihove pozicije vođe. To u ovom filmu nije slučaj i lični uspeh se meri upravo postignućem u ličnoj sferi, to jest time koliko su muškarci dobri očevi – Timov otac, recimo, rano odlazi u penziju kako bi mogao da se, po sopstvenim rečima, posveti “igranju tenisa sa sinom“, a ujak smatra najlepšim danom u životu dan kada mu je šura rekao da ga voli. No delom se “putovanje kroz vreme“ kao ekskluzivno muški dar poklapa sa Pappinom definicijom “uspeha u poslovnom svetu“, koji često zahteva potiskivanje ličnih osećanja, učenje da se gospodari strastima ili slabostima, i razvijanje kontrolisanog, opreznog i proračunatog ponašanja. Savladavanje ovih veština često dovodi do toga da muškarci zatvaraju veliki deo područja sopstvene osetljivosti i inhibiraju svoju responzivnost na potrebe drugih. Intimni odnosi su situacije koje treba obuzdavati i često se doživljavaju kao pretnje ili zamke. Možda je upravo zbog ovoga Timu i njegovom ocu bila potrebna kontrola, iako su naizgled sposobni za intimne odnose, u vidu beskrajnih ponavljanja i “generalnih proba“ za realni život.\n13. januara 2015. 30. maja 2015. 3 komentaraabout time, feministicka terapija, manic pixie dream girl, mediji, peggy papp, polne uloge, psiholoska analiza, slika o sebi, stereotipi\n3 thoughts on “Film „About time“: Stereotipi o muškim i ženskim ulogama”\n5. februara 2015. u 9:12 am\n5. februara 2015. u 3:03 pm\nPovratni ping: Princeza Leia i put heroja: Može li žena biti heroj? | PSIHOBRLOG\nPrethodno Previous post: PSIHOBRLOG PREPORUČUJE 12/01/2015\nSledeće Next post: Mentalni poremećaji: senzacija koja se prodaje


Grad Zenica osigurao zemljište za osam domaćinstava koja su u poplavama 2014. godine izgubila dom\nU Gradskoj upravi Zenice danas je potpisano osam ugovora o prijenosu prava vlasništva građevinskog zemljišta u vlasništvu Grada Zenica licima odabranim po Javnom pozivu za odabir korisnika/ca pomoći za izgradnju i sanaciju stambenih jedinica uništenih ili oštećenih u poplavama i klizištima 2014. godine.\nKorisnici pomoći odabrani su po Javnom pozivu koji je raspisan u sklopu Programa za oporavak od poplava - Stambeno zbrinjavanje kojeg provodi Razvojni program Ujedinjenih nacija BiH, zajedno sa Međunarodnom organizacijom za migracije (IOM), Arbeiter-Samariter-Bund (ASB), Hilfswerk International (HWI) i partnerskim općinama i gradovima.\nGrad Zenica jedna je od 44 lokalne zajednice u BiH, u kojima se provodi ovaj program.\nProgram za oporavak od poplava - stambenog zbrinjavanja pruža podršku samoodrživom oporavku kroz sanaciju i izgradnju stambenih jedinica i ekonomsko osnaživanje socijalno i ekonomski ugroženih osoba čiji su domovi oštećeni ili uništeni u poplavama i klizištima 2014. godine. Program, vrijedan 15 miliona eura, finansira Evropska unija, u iznosu od 12,5 miliona eura, u saradnji sa Vladom Federacije BiH, Vladom Republike Srpske, partnerskim općinama i gradovima i UNDP u BiH.\nU cilju realizacije ovog projekta Grad Zenica obezbijedio je građevinsko zemljište za osam korisnika, koji nisu bili u mogućnosti sami osigurati zemljište za izgradnju stambene jedinice. Radi se o licima pogođenim poplavama i klizištima 2014. godine, koja zbog teških materijalnih prilika, nastalih usljed bolesti, nezaposlenosti ili višečlanih domaćinstava nisu u mogućnosti da iz vlastitih sredstava obezbijede parcele za svoje stambeno zbrinjavanje. Pored prava vlasništva koje će ugovorom biti preneseno na korisnike, isti se oslobađaju od obaveza plaćanja naknada za zemljište (pogodnost lokacije, uređenje zemljišta i slično), naknada za izdavanje urbanističkih saglasnosti, građevinskih i upotrebnih dozvola, te troškova tehničkog prijema i drugih troškova potrebnih za upis prava vlasništva na parcelama.\nZemljište koje Grad Zenica dodjeljuje odabranim korisnicima nalazi se u KO Topčić polje (područje Bistričaka).


Ljudska prava u 2015. godini\nKonferenciju je otvorio Milan Antonijević, direktor Komiteta pravnika za ljudska prava – YUCOM, uz napomenu da je godišnji izveštaj o radu posvećen saradnji sa državnim organima, odgovorima i brzim reakcijama koje je YUCOM zahtevao. Prema rečima Antonijevića, proteklu godinu su obeležile jasna i jaka saradnja sa nezavisnim institucijama i međusobna podrška kojom su prevaziđeni veliki izazovi u saradnji sa državnim organima, a komunikacija vraćena na dostojan nivo.\nJanković: Svakodnevno prisustvujemo zloupotrebi ljudskih prava\nZaštitnik građana Saša Janković rekao je, na predstavljanju izveštaja Komiteta pravnika za ljudska prava – Jukom, da je prošla godina bila teška po pitanju ljudskih prava, ali da će izazova biti i u 2016. godini.\n“Izbeglička kriza, koju su naše institucije dočekale nespremno, pokazala je da neki davno usvojeni standardi ljudskih prava nemaju čvrste osnove ni u mnogim stabilnijim demokratijama.\nJukom će pratiti izbore\nPredsednik Komiteta pravnika za ljudska prava – Jukom Milan Antonijević najavio je na predstavljanju izveštaja te organizacije za 2015. godinu, da će ta organizacija pratiti izbore zbog nasilja koje je bilo vidljivo na izborima u manjim mestima prošle godine i pozvao nadležne organe da kažu šta su uradili po tom pitanju.\nPisanje uvodnika za godišnji izveštaj o radu YUCOM-a, i istovremeno, uvodnika u tekst koji predstavlja pregled stanja ljudskih prava u godini iza nas, stavljamo u kontekst situacije u medijima i emisija koje su tokom prethodnih godina nestale, a ostavile su trag na medijskoj sceni Srbije.\nAna Jankovic Jovanovic za TV Prva o izbeglicama\nIzbeglice su tema emisije 150 minuta TV Prva, a pravnica Ana Janković Jovanović komentarisala je novu odluku Evropske Unije kojom se uvodi novi režim ulaska u EU.\nSlučajevi nestalih beba iz Srbije ponovo su tema za Savet Evrope. Srbija je opet izložena kritici Komiteta ministara, jer vlast nije izvršila skoro tri godine staru presudu Evropskog suda za ljudska prava i donela zakon koji bi istinu učinio dostupnom svim roditeljma koji više decenija žive sa sumnjom da su im iz srpskih porodilišta ukradena deca.\nKonferencija „Ljudska prava u 2015. godini – odgovori države Srbije iz ugla YUCOM-a“\nYUCOM, uz podršku Ambasade Kraljevine Norveške u Srbiji i Ambasade Finske u Srbiji, organizuje konferenciju „Ljudska prava u 2015. godini – odgovori države Srbije iz ugla YUCOM-a“ koja će se održati u petak, 11. marta 2016. godine sa početkom od 11 h, u Medija centru Beograd, Terazije 3, u velikoj sali na drugom spratu.\nMilan Antonijević za 7 RTS dana o donošenju zakona i javnim raspravama


'Rusija pokušava da ukrade podatke o vakcini za Kovid 19'\nIzvor: VOA, 16.Jul.2020, 16:30\nHakeri, uz podršku ruskih državnih struktura, pokušavaju da ukradu istraživanja o vakcini i leku za Kovid 19 od akademskih ustanova i farmaceutskih kompanija širom sveta, saopštio je u četvrtak britanski Nacionalni centar za sajber bezbednost (NCSC), prenosi agencija Rojters. U zajedničkom saopštenju Britanije, Sjedinjenih Država i Kanade, napadi se pripisuju grupi APT29, takođe poznatoj pod imenom "Cozy Bear", za koju tvrde da gotovo sigurno djeluje u okviru ruskih obaveštajnih službi. "Osuđujemo ove podle napade protiv onih koji rade vitalan posao u borbi protiv pandemije koronavirusa", rekao je direktor za operacije NCSC-ija Pol Čičester. Britanski šef diplomatije Dominik Rab rekao je da je "potpuno neprihvatljivo" to što je rad na borbi protiv pandemije meta ruskih obaveštajnih službi. "Dok drugi promovišu svoje sebične interese bezobzirnim ponašanjem, Velika Britanija i njeni saveznici nastavljaju težak posao pronalaska vakcine i zaštite globalnog zdravlja", naveo je Rab u saopštenju i poručio da će Britanija sa saveznicima raditi na tome da se odgovorni privedu pravdi. Britanski Nacionalni centar za sajber bezbednost saopštio je da su hakerski napadi u toku i da se koristi niz sredstava i tehnika. "APT29 će verovatno nastaviti da napada organizacije koje se bave istraživanjem i razvojem vakcine za Kovid 19, dok traga za odgovorima na dodatna obaveštajna pitanja povezana sa pandemijom", ističe se u saopštenju centra. Kremlj je u četvrtak odbacio optužbe zapadnih zemalja. Portparol Dmitrij Peskov rekao je da Rusija nema nikakve veze sa navodnim hakerskim napadima i da London nije potkrepio optužbe adekvatnim dokazima, prenose agencija TASS i RIA. Britanija i Sjedinjene Države saopštili su u maju da mreže hakera napadaju nacionalne i međunarodne organizacije zadužene za odgovor na pandemiju. Međutim, ti napadi prethodno nisu bili povezivani sa ruskim državnim strukturama. Grupa "Cozy Bear", povezana sa ruskom vladom, sumnjiči se za hakerski napad na Demokratsku stranku uoči predsedničkih izbora u SAD 2016. godine. Britanija je u odvojenom saopštenju takođe optužila "ruske aktere" za pokušaj mešanja u izbore u toj zemlji 2019. godine, objavom na internetu procurelih dokumenata o predloženom trgovinskom sporazumu sa SAD. Rusko Ministarstvo spoljnih poslova ocenilo je da su te optužbe "nejasne i kontradiktorne".\nRadio Slobodna Evropa: V. Britanija: Rusija pokušava ukrasti podatke o vakcini za COVID-19\nB92: Britanija optužuje: Ruski hakeri pokušali da ukradu istraživanja o koronavirusu\nGetty Images Ruski hakeri ciljaju organizacije koje pokušavaju da razviju vakcinu protiv korona virusa, upozorila je grupa državnih bezbednosnih službi. Britanski Nacionalni centar za bezbednost na internetu saopštio je da su hakeri „gotovo sigurno“ deo „ruskih obaveštajnih službi“. Nije...


Povodom iznošenja "netačnih informacija u javnost, koje su izvučene iz konteksta i koje se na pogrešan način interpretiraju od strane nekompetentnih lica," saopštenjem za javnost se oglasila... · 13 komentara\nKampanja Europroma 18.10.2019\nNa javnom nadmetanju u Privrednom sudu 15.10.2019\nValjevska trgovinska kuća "Europrom" je za 288 miliona dinara kupila "Novu Srbijanku" u stečaju. Za imovinu nekadašnjeg giganta bili su zainteresovani "Publik", "King Komerc" i "Faundejšn kapital",... · 7 komentara\nZbog neispunjenih zahteva 8.10.2019\nZaposleni u Gorenju su od jutros u jednodnevnom štrajku. Traže povećanje plata, isplatu nakande za uslove rada i isplatu putnih troškova u celosti. Iz kompanije odgovaraju da su pojedina pitanja...\nOd jutros u organizaciji dva sindikata 8.10.2019\nU "Gorenju" je u toku štrajk upozorenje, koji je počeo u šest časova i trajaće 24 časa. Na ovaj korak sindikati su se odlučili jer poslovodstvo Gorenja nije u roku od dve nedelje ispunilo zahteve... · 3 komentara\nProšlog vikenda 7.10.2019\nOvogodišnja 24. po redu manifestacija "Dani gljiva", održana prošlog vikenda na Divčibarama, uprkos hladnom vremenu okupila je preko 500 gostiju, ljubitelja prirode i gljiva. Pored predavanja,... · 2 komentara\nNajveće priznanje Novosadskg sajma lova i ribolova 6.10.2019\nValjevska holding korporacija "Krušik" je predstavljajući lovačku municiju na 52. Novosadskom sajmu lova i ribolova "Lorist" osvojila najveće sajamsko priznanje "Pobednički pehar". Nastupilo je... · 4 komentara\nJavno nadmetanje 15. oktobra 24.09.2019\n"Nova Srbijanka" u stečaju ponuđena je na prodaju uz početnu cenu od 284,19 miliona dinara. Javno nadmetanje je zakazano za 15. oktobar. Slobodan Gvozdenović je u aprilu izjavio da će "vratiti... · 4 komentara


Tri zahteva opozicije i rok vlastima šest dana (VIDEO) | Insajder\nTri zahteva opozicije i rok vlastima šest dana (VIDEO)\nNakon više od četiri i po sata u Beogradu je završen protestni skup „Jedan od pet miliona” koji je danas bio održan pod sloganom „Svi kao jedan”. Protest je prošao bez incidenta, a na njemu je predstavnicima vlasti ispostavljeno tri zahteva uz obećanje da će ukoliko ih ne ispune u roku od šest dana biti organizovan novi miting. Na kraju skupa, građanima su se ispred Narodne skupštine obratili lideri opozicije sa porukom da su svi zajedno u borbi protiv ove vlasti i da, kako su rekli, nema odustajanja.\nFoto: Srđan Ilić / Svi kao jedan, 13. april\nProtest je počeo u 15 časova ispred Narodne Skupštine, a sa postavljene bine sa ozvučenjem i video bimom okupljenim građanima obratili su se različiti govornici nakon čega su okupljeni krenuli u šetnju.\n„Dobro došla Srbijo“, snimak atmosfere uoči današnjeg protesta\nPoslanici u zgradi Skupštine pevaju „Hej, hej, Đilase“ (VIDEO)\nNakon višečasovnog obraćanja govornika, organizatori protesta uputili su tri zahteva predstavnicima vlasti.\nNa kraju šetnje, lideri Saveza za Srbiju prvi put su se večeras na protestu u Beogradu „Jedan od pet miliona” obratili građanima porukom da je bitno da su svi zajedno u borbi protiv ove vlasti i da, kako su rekli, nema odustajanja.\nGrađani sa kojima su razgovarali reporteri Insajdera na protestu rekli su da se na ovakav način bore za svoja prava garantovana Ustavom.\nJedini funkcioner vlasti koji je danas komentarisao zahteve je ministar unutrašnjih poslova Nebojša Stefanović. On je prvo na konferenciji povodom rekao da se na protestu okupilo do 7.500 ljudi navodeći istovremeno da “su zahtevi smešni i da nemaju utemeljenje ni u snazi, ni u realnosti“.\nPolicija (ni)je dobila saglasnost za ulazak u Skupštinu\nUoči samog protesta, veliki broj pripadnika Ministarstva unutrašnjih poslova od jutros je bio u zgradi Narodne skupštine.\nMinistar unutrašnjih poslova Nebojša Stefanović izjavio je da je policija dobila neophodno odobrenje i da je ona tu da spreči da "neko pali zgradu, krade slike, nameštaj i obezbedi sigurnost za poslanike".\nUlazak policije odobrio je generalni sekretar Srđan Smiljanić. On je u saopštennju naveo da je dao saglasnost da pripadnici MUP-a uđu u zgradu, jer, kako je naveo, imamo zakonsku obavezu da zaštite ljude i to zdanje od potencijalnog i nasilnog upada.\nMartinović: Branićemo Skupštinu od onih koji hoće da preuzmu vlast\nDan uoči protesta “Svi kao jedan-Jedan od pet miliona” predsednik poslaničke grupe Srpska napredna stranka Aleksandar Martinović najavio je da su narodni poslanici Srpske napredne stranke i ostalih poslaničkih grupa iz vladajuće stranke doneli odluku da “dan i noć brane Narodnu Skupštinu” od, kako je rekao, onih koji hoće nasiljem da preuzmu vlast u Srbiji.\n"Hvala vam na pitanju i smatram ga vrlo legitimnim. Verujem ja svima i MUP-u i svim državnim organima i pravosudnim, svima verujem. Morate da znate da postoji načelo podele vlasti, mi ćemo da radimo onaj posao koji možemo, ja sam pozvao nadležne organe da rade svoj posao, mi smo zakonodavna vlast i mi ćemo da radimo ono što mi možemo", rekao je Martinović.\nDeo opozicije odbija poziv na sastanak s predsednicom Skupštine\nTakođe, uoči najavljenog protestnog skupa u Beogradu predsednica Skupštine Srbije Maja Gojković pozvala je predstavnike svih poslaničkih grupa na sastanak u utorak, 16. aprila, na kojem će razgovarati o daljem radu tog predstavničkog tela.\nPredsednica Kluba samostalnih poslanika Marinika Tepić takođe neće prisustvovati zakazanom sastanku sa Majkom Gojković.\n„Sa Majom Gojković, čiju smenu tražimo već gotovo dve godine, Klub samostalnih poslanika zaista nema o čemu da razgovara“ , rekla je kratko Tepić za Insajder.\nŠef poslaničke grupe Demokratske stranke Goran Ćirić u izjavi za Insajder takođe je rekao da se pozivu neće odazvati, kao ni predstavnici Narodne stranke. Sa druge strane, iako su se pridružili bojkotu rada Parlamenta, predstavnici Stranke modern Srbije, odazvaće se pozivu predsednice Skupštine.\n„Stranka moderne Srbije se od prvog dana zagovara dijalog između vlasti i opozicije u Narodnoj skupštini Srbije, kako bi se normalizovao rad i kako bi se radilo po Poslovniku”, izjavila je predsednica Stranke moderne Srbije Tatjana Macura.\nVesić: Čuvaćemo gradsku skupštinu od "fašista"\nGotovo istovremeno sa najavama predstavnika vlasti u Skupštini Srbije da će "braniti Parlament od nasilja", zamenik gradonačelnika Beograda i funkcioner Srpske napredne stranke Goran Vesić saopštio je da su i gradski odbornici vladajuće koalicije doneli odluku da narednih dana čuvaju gradsku skupštinu od “fašista koji hoće nasiljem da preuzmu vlast”.\nNa pitanje novinara Insajdera da li čuvanje gradske skupštine znači da ne veruju MUP-u koji nasilje, ukoliko ga bude, i treba da spreči, Vesić je rekao da "oni kao narodni predstavnici imaju pravo da čuvaju narodne institucije".\nOdbornici SNS-a ušli u gradske skupštine širom zemlje\nNakon što su poslanici vladajuće koalicije saopštili da će boraviti u prostorijama Narodne skupštine i Skupštine Grada Beograda, da bi, kako je navedeno, institucije zaštitili od nasilja lidera opozicije, isto su postupili i odbornici iz opštine Savski venac, Stari grad, ali i opština Paraćin, Bačka Palanka, gradske skupštine Niša, kao i gradske skupštine u Šapcu. Njima su se pridružili članovi vladajuće koalicije u Smederevskoj Palanci, Smederevu, Gornjem Milanovcu, Pančevu…\nPredsednik Srbije dan kasnije je izjavio da su huligani napali odbornike SNS koji se od sinoć nalaze u zgradi Skupštini opštine Stari Grad. Vučić je takođe naveo da su predstavnici opozicije sprečili Hitnu pomoć da uđu u zgradu Opštine Paraćin i pomognu odborniku SNS koji je dijabetičar. Međutim, oba incidenta demantovali su predsednici opština Stari Grad i Paraćin Marko Bastać i Saša Paunović.\nŠtrajk glađu zakazan pa otkazan\nU međuvremenu štrajk glađu koji je pre tri dana najavio ministar odbrane Aleksandar Vulin, zbog kako su mediji preneli, nasilja koje srovodi opozicija, je odložio. Ministar odbrane je na konferenciji za novinare, koju je sazvao tim povodom, rekao da je odložio protest na nagovor, kako kaže, „svog saborca, koalicionog partnera i prvog čoveka u lancu komandovanja vojske Aleksandra Vučića“.\nKako je posao ministra da radi i za to ga plaćaju građani, na pitanje novinarke Insajdera kome bi isporučio zahteve, da je ostao pri odluci da štrajkuje, ministar Aleksandar Vulin kaže "svima vama".\nU roku od 24 časa štrajk glađu takođe su najavili, a zatim odložili i zamenik gradonačelnika Goran Vesić i predsednik poslaničke grupe SNS-a Aleksandar Martinović.\nMartinović je izjavio da je nakon konsultacija sa predsednikom Aleksandrom Vučićem odlučio da zajedno sa poslanicima vladajuće većine odlože štrajk glađu. Predsednik poslaničke grupe SNS-a je takođe rekao da ako poslanici Dragana Đilasa reše da stupe u štrajk glađu da bi, kako je naveo, ucenjivali, istog momenta svi poslanici SNS će stupiti u štrajk.\nParalelno sa protestom “Svi kao jedan- jedan od pet miliona”, za danas je bio najavljen i skup "Stop violence, just love" u organizaciji direktora "Pink internešnel kompani" Željka Mitrovića. Međutim, Policijska uprava za Grad Beograd nije odobrila skup, pošto, nije prijavljen na vreme, naveo je MUP u odgovoru Insajderu.\nŽeljko Mitrović je prethodno najavio skup kao odgovor na nedolozak predstavnika opozicije na protest 6. aprila ispred zgrade Pink-a. On je zbog toga, najavio da će on pokrenuti turneju pod sloganom "Stop nasilju, samo ljubav", u okviru koje će "u stopu pratiti" demonstrante na protestima i puštati im muziku sa posebnih kamiona sa ozvučenjem velike snage.\nPodsetimo, predstavnici opozicije su tokom prethodnog protesta promenili odluku i nisu šetali do zgrade televizije Pink iako su to danima najavljivali.


Od početka godine bilo je 80 dana sa zagađenim vazduhom | Patak Online – Valjevo vesti\nOd početka godine bilo je 80 dana sa zagađenim vazduhom\nObjavljeno 6. aprila 2021.\nVALJEVO- Od početka 2021. godine je bilo 80 dana sa zagađenim vazduhom po podacima državne mreže zu automatski monitoring kvaliteta vazduha. Od početka novembra prošle godine do danas ukupno je zabeleženo 119 dana sa prekomernim zagađenjem, pokazuje izveštaj nastao u okviru relizacije akcije „Aero Alarm“ koju sprovodi organizacija „Lokalni odgovor“ iz Valjeva.\nU poslednjim danima marta vazduh je i dalje opasan po zdravlje. Od ponedeljka do petka vazduh u Valjevu je ocenjen indeksom „zagađen“. U subotu i nedelju „prihvatljiv“.\nNajviše prekoračenje graničnih vrednosti PM10 čestica dostignuto je 30. marta kada je prosečne dnevna koncentracija iznosila 79.82µg/m3. Najviša satna koncentracija suspendovanih PM10 čestica za proteklu nedelju zabeležena je u ponedeljak 29. marta u 20 časova i iznosila 219.97µg/m3. Suspendovane čestice PM2,5 dostigle su najvišu satnu koncentraciju sutradan, u utorak u vrednosti od 127.23 µg/m3 u 21 čas.\nVisina aerozagađenja u protekloj nedelji je bila takva da je tokom pet dana svako mogao da oseti zdravstvene tegobe, a članovi osetljivih grupa su mogli da dožive ozbiljnije zdravstvene posledice.\n„Ni jedan organ javne vlasti nije obaveštavao javnost o stanju kvaliteta vazduha, niti o opasnostima zdravlje, kao ni merama za zaštitu od aerozagađenja ili merama za smanjenje uticaja na životnu sredinu (Gradska uprava Valjevo, Zavod za javno zdravlje Valjevo, Sektor za vanredne situacije, Ministarstvo unutrašnjih poslova u Valjevu)“, navodi se u ovom izveštaju.\nPrethodni članak Povećava se broj novopozitivnih\nSledeći članak Ima zainteresovanih za novu industrijsku zonu u Mionici


TotalCar.rs » Audi obustavio proizvodnju u briselskoj fabrici nakon terorističkih napada\nAudi, Brisel, novo, TOP\nAudi je odlučio da privremeno obustavi proizvodnju A1 superminija u svojoj fabrici u Briselu, nakon jutrošnjih terorističkih napada u ovom gradu.\nTri eksplozije na lokalnom aerodromu i podezmnoj železnici usmrtile su 31, a povredile 198 osoba. Zbog toga je Audi odlučio da obustavi rad u ovoj fabrici zbog potencijalne opasnosti od novih napada. Audi je svih 1.100 zaposlenih, koji bu trebali da rade u trećoj smeni, obavestio o ovome i rekao im da ostanu kućama.\nU ovoj fabrici trebalo je da se proizvede oko 250 jedinica A1 supermini modela, a Audi kaže da će uspeti zastoj da nadoknade u budućnosti. Odluka o tome da li će sutra raditi radnici iz prve smene tek treba da se donese, u zavisnosti od dešavanja do kraja dana i preporuka policije.\nOko 2.500 ljudi radi u ovoj fabrici, a Audi je odlučio i da poveća stepen bezbednosti. U njoj je predviđeno da se pravi i proizvodna verzija e-tron quattro koncepta. Ovaj električni krosover u proizvodnju ulazi 2018. godine, dok će A1 biti premešten u SEAT-ovu fabriku u Martorelu, Španija. Kao posledica toga, Q3, koji se trenutno proizvodi u Španiji, biće prebačen u Audijevu fabriku u Mađarskoj.\nOsvežen “fijat 500X” za 2017. godinu


Prvog dana pokradene posađene ruže u Lajkovcu - GEM info\nPrvog dana pokradene posađene ruže u Lajkovcu\n2. aprila 2018. 3. aprila 2018. Marija Dragutinović 0 Comments JP Gradska cistoća, Lajkovac, ruze pokradene\nOd 500 sadnica ruža koje su radnici komunalnog preduzeća u Lajkovcu krajem prošle nedelje zasadili u žardinjerama duž glavne ulice, vrlo brzo je počupano ili pokradeno 65 sadnica.\nPrvog dana prolećne akcije sadnje cveća, radnici lajkovačkog komunalnog preduzeća zasadili su oko polovinu nabavljenih sadnica kalemljenih ruža. Već početkom narednog dana, iako na izuzetno frekventnoj deonici, evidentirano je da nedostaje preko 20 sveže zasađenih ruža, ostale su samo rupe u žardinjerama.\nUprkos apelima da se to ne čini, neodgovorni sugrađani su i ove godine upropastili napore gradskih vlasti i komunlanog preduzeća da ulepšaju glavnu ulicu, ogledalo svih nas, kroz koju dnevno prođe ogroman broj automobila iz drugih gradova.\nIz JP “Gradska čistoća” Lajkovac ponovo apeluju na građane, da ne kradu sadnice ruža i mole građane da takve slučajeve prijave. Ostaće, kažu, uporni u nastojanju da takve slučajeve procesuiraju i sankcionišu.\nShare the post "Prvog dana pokradene posađene ruže u Lajkovcu"\n← Otpočeta izgradnja obilaznice oko Petrovca na Mlavi\nOdržani 27. Dani mlavsko-homoljskih pčelara →


Kraj zlatne groznice: Malinarstvu u BiH slijedi pad, kako preživjeti na tržištu\nObjavljeno: 19.07.2017. u 20:15\nMislim da smo došli u period kada sahranjujemo malinarstvo u BiH u ovom obliku kakvo je. To je važno naglasiti jer ovako više ne može, kazao je u razgovoru za Faktor Adnan Maličević.\nOn je direktor Oglednog poligona Poljoprivredno-prehrambenog fakulteta Univerziteta u Sarajevu. U ovom centru se provode istraživanja o uzgoju i sortama jagodičastog voća u BiH uključujući i malina. Kao jedna od osoba koja je direktno radila na razvoju malinarstva u BiH, Maličević realistično oslikava situaciju u sektoru koji je nekada "tresla" zlatna groznica, a danas "tresu" niske cijene.